**Dôvodová správa**

**A. Všeobecná časť**

Návrh zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov predkladá Ministerstvo vnútra Slovenskej republiky podľa Plánu legislatívnych úloh vlády Slovenskej republiky na rok 2022.

Predkladaný návrh zákona reaguje na celospoločenskú požiadavku rozšíriť voľby poštou aj pre voľby prezidenta Slovenskej republiky, ako aj na požiadavku zjednodušiť voľbu poštou a uľahčiť voličom zo zahraničia uplatnenie ich práva hlasovať vo voľbách. Zároveň zákon reaguje na poznatky z aplikačnej praxe z volieb do Národnej rady Slovenskej republiky konaných v roku 2020. Ukázalo sa, že hlasovanie poštou voličmi, ktorí majú trvalý pobyt na území Slovenskej republiky, prostredníctvom obcí ich trvalého pobytu, prináša veľa úskalí, ktoré spôsobili nespokojnosť voličov. Nespokojnosť vyplynula z doručenia neúplnej zásielky, oneskoreného zasielania zásielok, nedostatočnej komunikácie s voličom, a to podľa toho, ako bola príslušná obec pripravená na voľbu poštou.

Predmetom úpravy predkladaného návrhu zákona je rozšírenie voľby poštou zo zahraničia pre voľby prezidenta Slovenskej republiky s vytvorením možnosti hlasovať aj v druhom kole volieb, ak ani jeden z kandidátov v prvom kole volieb nezískal potrebný počet hlasov.

Ministerstvo vnútra na účely voľby poštou navrhuje vytvoriť informačný systém pre voľbu poštou, pomocou ktorého sa volič jednoducho zapíše do osobitného zoznamu voličov, a pomocou ktorého bude informovaný o pohybe poštovej zásielky a hlasovacieho lístka. Zavádza sa nová služba – získanie hlasovacieho lístka z webovej stránky ministerstva vnútra.

Podstatnou zmenou pri uplatňovaní voľby poštou je skutočnosť, že žiadatelia už nebudú musieť komunikovať s obcou ich trvalého pobytu, ale všetky žiadosti budú prostredníctvom informačného systému pre voľbu poštou adresované na jedno miesto, ktorým bude ministerstvo vnútra. Informačný systém pre voľbu poštou bude čerpať potrebné informácie z registra fyzických osôb, čo vyrieši ďalší problém, ktorým bolo overovanie trvalého pobytu žiadateľa. Žiadatelia v mnohých prípadoch si sami neboli istí, či majú vôbec trvalý pobyt na Slovensku a ministerstvo vnútra riešilo tieto otázky v spolupráci s Registrom obyvateľov Slovenskej republiky a príslušnými obcami, čo sťažovalo samotnú prípravu volieb.

Výzvou pre politické strany, ktoré budú kandidovať vo voľbách, bude delegovanie členov do okrskových volebných komisií utvorených pre osobitný okrsok. Okrem toho, že minimálny počet členov tejto volebnej komisie sa navrhuje ustanoviť na deväť, počet okrskov, pre ktoré sa budú utvárať okrskové volebné komisie, bude známy až po uplynutí lehoty pre podanie žiadosti o voľbu poštou, teda viac ako jeden mesiac po tom, ako budú známe informácie o utvorených okrskoch v obciach. Počet okrskov bude závisieť od počtu občanov, ktorí prejavia záujem zúčastniť sa hlasovania poštou zo zahraničia.

Návrhom zákona sa vytvárajú legislatívne predpoklady, aby sa voľby prezidenta mohli vyhlásiť tak, aby sa druhé kolo voľby prezidenta konalo v rovnaký deň a v rovnakom čase ako voľby do Európskeho parlamentu. Snaha o spojenie druhého kola voľby prezidenta s voľbami do Európskeho parlamentu vyplýva zo záujmu zapojiť viac voličov do volieb do Európskeho parlamentu a posilniť tak legitimitu volených poslancov.

Predpokladom pre spojenie týchto volieb, ako aj zavedenie voľby poštou vo voľbách prezidenta, je schválenie zmeny Ústavy Slovenskej republiky. V Ústave Slovenskej republiky zakotvené lehoty na vyhlásenie volieb prezidenta neumožňujú ani spojenie druhého kola volieb prezidenta s voľbami do Európskeho parlamentu, ani voľbu poštou vo voľbách prezidenta.

Návrh zákona má negatívny vplyv na rozpočet verejnej správy. Návrh zákona má pozitívne sociálne vplyvy, pozitívny vplyv na informatizáciu spoločnosti a pozitívny vplyv na služby verejnosti pre občana. Návrh zákona nemá vplyvy na podnikateľské prostredie, životné prostredie a taktiež nemá vplyvy na manželstvo, rodičovstvo a rodinu.

Predložený návrh zákona je v súlade s Ústavou Slovenskej republiky, ústavnými zákonmi a nálezmi Ústavného súdu Slovenskej republiky, zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj v súlade s právom Európskej únie.

Z hľadiska obsahu navrhovaná právna úprava nie je predmetom vnútrokomunitárneho pripomienkového konania.

Účinnosť návrhu zákona sa vzhľadom na termín vyhlasovania volieb do Národnej rady Slovenskej republiky a potrebu obdobia na prípravu a testovanie elektronického informačného systému navrhuje k 1. marcu 2023.

**Doložka vybraných vplyvov**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | | |
| **Názov materiálu** | | | | | | | | | | |
| Zákon, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov | | | | | | | | | | |
| **Predkladateľ (a spolupredkladateľ)** | | | | | | | | | | |
| Ministerstvo vnútra Slovenskej republiky | | | | | | | | | | |
| **Charakter predkladaného materiálu** | |  | | Materiál nelegislatívnej povahy | | | | | | |
|  | | Materiál legislatívnej povahy | | | | | | |
|  | | Transpozícia práva EÚ | | | | | | |
|  | | | | | | | | | | |
| **Termín začiatku a ukončenia PPK** | | | | | |  | | | | |
| **Predpokladaný termín predloženia na pripomienkové konanie** | | | | | | *19. 7. – 8. 8. 2022* | | | | |
| **Predpokladaný termín začiatku a ukončenia ZP\*\*** | | | | | |  | | | | |
| **Predpokladaný termín predloženia na rokovanie vlády SR\*** | | | | | | *september 2022* | | | | |
|  | | | | | | | | | | |
| 1. **Definovanie problému** | | | | | | | | | | |
| Vytvorenie podmienok na uplatnenie práva hlasovať poštou voličom, ktorí nemajú trvalý pobyt na území Slovenskej republiky a voličom, ktorí majú trvalý pobyt na území Slovenskej republiky a v čase volieb sa zdržiavajú mimo jej územia aj vo voľbách prezidenta Slovenskej republiky. Zavedenie informačného systému pre voľbu poštou, prostredníctvom ktorého môžu voliči, ktorí nemajú trvalý pobyt na území Slovenskej republiky a voliči, ktorí majú trvalý pobyt na území Slovenskej republiky a v čase volieb sa zdržiavajú mimo jej územia, požiadať vo voľbách do Národnej rady Slovenskej republiky, vo voľbách prezidenta Slovenskej republiky a v referende o voľbu poštou elektronicky. Návrhom zákona sa taktiež vytvárajú zákonné podmienky na vykonanie druhého kola volieb prezidenta Slovenskej republiky a volieb do Európskeho parlamentu v rovnaký deň a v rovnakom čase. | | | | | | | | | | |
| 1. **Ciele a výsledný stav** | | | | | | | | | | |
| Hlavným cieľom navrhovaného zákona je vytvorenie legislatívnych podmienok na hlasovanie poštou na základe žiadosti o voľbu poštou doručenej v elektronickej podobe prostredníctvom informačného systému pre voľbu poštou alebo prostredníctvom žiadosti o voľbu poštou doručenej v listinnej podobe ministerstvu vnútra voličmi, ktorí nemajú trvalý pobyt na území Slovenskej republiky a voličmi, ktorí majú trvalý pobyt na území Slovenskej republiky a v čase volieb sa zdržiavajú mimo jej územia vo voľbách do Národnej rady Slovenskej republiky, vo voľbách prezidenta Slovenskej republiky a v referende. Prijatím predkladaného materiálu sa vytvára možnosť pre predsedu Národnej rady Slovenskej republiky vyhlásiť voľby prezidenta Slovenskej republiky tak, aby sa druhé kolo volieb prezidenta Slovenskej republiky a voľby do Európskeho parlamentu konali v rovnaký deň a v rovnakom čase. | | | | | | | | | | |
| 1. **Dotknuté subjekty** | | | | | | | | | | |
| Ministerstvo vnútra Slovenskej republiky, Štatistický úrad Slovenskej republiky, okresné úrady, obce, volebné komisie, občania Slovenskej republiky zdržiavajúci sa v zahraničí | | | | | | | | | | |
| 1. **Alternatívne riešenia** | | | | | | | | | | |
| Nulový variant je variant, z ktorého predkladateľ vychádzal pri príprave návrhu zákona. Podľa platnej právnej úpravy, vo voľbách do Národnej rady Slovenskej republiky a v referende môže voliť poštou volič, ktorý nemá trvalý pobyt na území Slovenskej republiky, a ktorý písomne alebo elektronicky požiada o voľbu poštou ministerstvo vnútra a volič, ktorý má trvalý pobyt na území Slovenskej republiky, v čase volieb sa zdržiava mimo jej územia a o voľbu poštou požiada písomne alebo elektronicky obec, v ktorej má trvalý pobyt. Voliť poštou vo voľbách prezidenta Slovenskej republiky nebolo doposiaľ zákonom ustanovené. Zachovaním súčasného stavu by sa nerozšírila možnosť hlasovania poštou aj vo voľbách prezidenta Slovenskej republiky a nebola by sprístupnená možnosť vo voľbách do Národnej rady Slovenskej republiky, vo voľbách prezidenta Slovenskej republiky a v referende požiadať o voľbu poštou elektronicky prostredníctvom informačného systému pre voľbu poštou, ktorý podľa návrhu zákona na tento účel utvára a spravuje Ministerstvo vnútra Slovenskej republiky. Neprijatím navrhovanej úpravy by neboli vytvorené zákonné možnosti na konanie druhého kola volieb prezidentaSlovenskej republiky a konanie volieb do Európskeho parlamentu v rovnaký deň a v rovnakom čase, ktorej cieľom je zvýšenie účasti voličov vo voľbách do Európskeho parlamentu. | | | | | | | | | | |
| 1. **Vykonávacie predpisy** | | | | | | | | | | |
| *Predpokladá sa prijatie/zmena vykonávacích predpisov?* | | | | | | | **Áno** | | **Nie** | |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* | | | | | | | | | | |
| 1. **Transpozícia práva EÚ** | | | | | | | | | | |
| Žiadne*.* | | | | | | | | | | |
|  | | | | | | | | | | |
| 1. **Preskúmanie účelnosti** | | | | | | | | | | |
| Navrhované zmeny vyplývajúce z návrhu zákona budú priebežné sledované a účelnosť vynaložených finančných prostriedkov bude vyhodnotená v rámci vyúčtovania prostriedkov štátneho rozpočtu na úhradu výdavkov spojených s voľbami. Kvalitatívne ukazovatele sa z dôvodu povinnosti štátu zabezpečiť ústavné právo voliča nesledujú. | | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky. | | | | | | | | | | |
| 1. **Vybrané vplyvy materiálu** | | | | | | | | | | |
| **Vplyvy na rozpočet verejnej správy** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho  vplyvu |  | | Áno | |  | | Nie |  | | Čiastočne |
| **v tom vplyvy na rozpočty obcí a vyšších územných celkov** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho vplyvu |  | | Áno | |  | | Nie |  | | Čiastočne |
| **Vplyvy na podnikateľské prostredie** |  | | **Pozitívne** | |  | | **Žiadne** |  | | **Negatívne** |
| z toho vplyvy na MSP |  | | Pozitívne | |  | | Žiadne |  | | Negatívne |
| Mechanizmus znižovania byrokracie  a nákladov sa uplatňuje: |  | | Áno | | |  |  |  | | Nie |
| **Sociálne vplyvy** |  | | **Pozitívne** | |  | | **Žiadne** |  | | **Negatívne** |
| **Vplyvy na životné prostredie** |  | | **Pozitívne** | |  | | **Žiadne** |  | | **Negatívne** |
| **Vplyvy na informatizáciu spoločnosti** |  | | **Pozitívne** | |  | | **Žiadne** |  | | **Negatívne** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  | |  |  |  |
| **vplyvy služieb verejnej správy na občana** |  | **Pozitívne** | |  | **Žiadne** |  | **Negatívne** |
| **vplyvy na procesy služieb vo verejnej správe** |  | **Pozitívne** | |  | **Žiadne** |  | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo a rodinu** |  | **Pozitívne** |  | **Žiadne** |  | **Negatívne** |

|  |
| --- |
| 1. **Poznámky** |
| Podľa § 218 ods. 2 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov obce zabezpečujú úlohy na úseku volieb ako prenesený výkon štátnej správy. Na úhradu nákladov preneseného výkonu štátnej správy na úseku volieb sa poskytuje obciam dotácia z kapitoly Ministerstva vnútra Slovenskej republiky v rámci záväzných ukazovateľov štátneho rozpočtu na príslušný rozpočtový rok. Výdavky spojené s prípravou a vykonaním volieb uplatnené podľa vyhlášky Ministerstva vnútra Slovenskej republiky č. 308/2015 Z. z. o výdavkoch spojených s voľbami v znení neskorších predpisov nebudú znášať obce z vlastných rozpočtových zdrojov, ale budú hradené zo štátneho rozpočtu.  Vplyv na rozpočet z titulu zabezpečenia hlasovania poštou vo voľbách do Národnej rady Slovenskej republiky a vo voľbách prezidenta Slovenskej republiky v roku 2024, a to za informačný systém pre voľbu poštou bude hradený z vlastných rozpočtových prostriedkov kapitoly ministerstva vnútra; vplyv na rozpočet za zabezpečenie činnosti okresnej volebnej komisie pre voľbu poštou a činnosti okrskových volebných komisií utvorených pre osobitné okrsky a  za spracovanie údajov, tlače a kompletizácie zásielok pre voľbu poštou bude hradený z účelovo určených prostriedkov na vykonanie príslušných volieb. Rozpočtovo nekrytý objem výdavkov bude ministerstvo vnútra požadovať navýšením limitu výdavkov kapitoly ministerstva vnútra, ako aj limitu záväzného ukazovateľa štátneho rozpočtu na úhradu nákladov preneseného výkonu štátnej správy na úseku volieb v rámci kategórie 640 – bežné transfery na rok 2024 až po vyhlásení konania druhého kola volieb prezidenta Slovenskej republiky a konania volieb do Európskeho parlamentu tak, že sa budú konať v rovnaký deň a v rovnakom čase. |
| 1. **Kontakt na spracovateľa** |
| Ing. Eva Chmelová, riaditeľka odboru volieb, referenda a politických strán Ministerstva vnútra SR, č. t. 02/48592310, e-mail: [eva.chmelova@minv.sk](mailto:eva.chmelova@minv.sk) |
| 1. **Zdroje** |
| Skutočne vynaložené výdavky na voľby prezidenta Slovenskej republiky v roku 2019, voľby do Európskeho parlamentu v roku 2019, voľby do Národnej rady Slovenskej republiky v roku 2020, indikatívna cenová ponuka vychádzajúca z prípravných trhových konzultácií, zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov, vyhláška Ministerstva vnútra Slovenskej republiky č. 308/2015 Z. z. o výdavkoch spojených s voľbami v znení neskorších predpisov. |
| 1. **Stanovisko Komisie na posudzovanie vybraných vplyvov z PPK č. ..........**   (v prípade, ak sa uskutočnilo v zmysle bodu 8.1 Jednotnej metodiky) |
| |  |  |  | | --- | --- | --- | | **Súhlasné** | **Súhlasné s návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:**  Stála pracovná komisia na posudzovanie vybraných vplyvov vyjadruje nesúhlasné stanovisko s materiálom predloženým na predbežné pripomienkové konanie s odporúčaním na jeho dopracovanie podľa pripomienok.    **K doložke vybraných vplyvov**  Komisia upozorňuje predkladateľa, že v časti 4. Dotknuté subjekty je potrebné špecifikovať aj návrhom dotknuté skupiny voličov.  **Vyhodnotenie:**  ***Doložka bola upravená***.  **K vplyvom na rozpočet verejnej správy**  V doložke vybraných vplyvov je označený negatívny, rozpočtovo nezabezpečený vplyv na rozpočet verejnej správy. V analýze vplyvov je v tabuľke č. 1 kvantifikovaný nárast výdavkov na kapitolu MV SR v sume 230 000 eur v roku 2022, v sume 80 000 eur v roku 2023, v sume 3 530 000 eur v roku 2024 a v sume 50 000 eur v roku 2025.  Komisia žiada všetky negatívne vplyvy na rozpočet verejnej správy vyplývajúce z návrhu zákona zabezpečiť v rámci schválených limitov výdavkov dotknutého subjektu verejnej správy na príslušné rozpočtové roky bez dodatočných požiadaviek na rozpočet verejnej správy. V nadväznosti na uvedené je potrebné upraviť doložku vybraných vplyvov a analýzu vplyvov na rozpočet verejnej správy tak, aby z nich nevyplýval rozpočtovo nekrytý vplyv. Predmetné konštatovanie je potrebné uviesť v časti 2.1.1. Financovanie návrhu analýzy vplyvov na rozpočet verejnej správy.  **Vyhodnotenie:**  Ministerstvo vnútra trvá na konštatácii, že zákon bude mať negatívny, rozpočtovo nezabezpečený vplyv na rozpočet verejnej správy. Návrhom novely volebného zákona sa zabezpečuje plnenie Programového vyhlásenia vlády pokiaľ ide o elektronizáciu volebných procesov a vytvorenie možnosti voľby zo zahraničia všetkým voličom ako aj uľahčenie podania žiadosti o voľbu poštou. Ide na jednej strane o investície potrebné pre vytvorenie elektronickej aplikácie, výdavky na zabezpečenie činnosti okresnej volebnej komisie pre voľbu poštou, činnosti okrskových volebných komisií utvorených pre osobitné okrsky a výdavky na spracovanie údajov, tlače a kompletizácie zásielok pre voľbu poštou tak, ako sú vyčíslené v analýze vplyvov na rozpočet verejnej správy.  Okrem toho sa vytvárajú zákonné predpoklady na konanie druhého kola volieb prezidenta Slovenskej republiky a konanie volieb do Európskeho parlamentu v rovnaký deň a v rovnakom čase. Návrh zákona však neurčuje, že voľby sa nevyhnutne musia uskutočniť v rovnakom čase. Ak by sa však druhé kolo volieb prezidenta Slovenskej republiky a  voľby do Európskeho parlamentu konali v rovnaký deň a v rovnakom čase, bude to mať vplyv na rozpočet, s ktorým sa musí počítať a bez týchto rozpočtových prostriedkov nebude môcť ministerstvo vnútra konanie volieb zabezpečiť.  Vzhľadom na skutočnosť, že ide o významné čiastky v miliónoch eur, **nie je možné pripomienke** Stálej komisie „všetky negatívne vplyvy na rozpočet verejnej správy vyplývajúce z návrhu zákona zabezpečiť v rámci schválených limitov výdavkov dotknutého subjektu verejnej správy na príslušné rozpočtové roky bez dodatočných požiadaviek na rozpočet verejnej správy“ **vyhovieť**.  **K vplyvom na informatizáciu spoločnosti**  Komisia súhlasí s tým, že predmetný návrh zákona má vplyv na informatizáciu spoločnosti. V bode 6.3 Analýzy vplyvov však stačí v časti rezortná úroveň uviesť „X“ v zmysle metodiky a v druhej časti nadrezortná úroveň netreba uvádzať „nie“, stačí ponechať prázdne pole.  **Vyhodnotenie:**  ***Doložka bola upravená.***  **K sociálnym vplyvom**  Ak vplyv nevzniká, je potrebné v príslušnom riadku tabuľky Analýzy vplyvov uviesť text "Bez vplyvu".  **Vyhodnotenie:**  ***Doložka bola upravená.***  **K vplyvom na služby verejnej správy na občana**  Komisia navrhuje predkladateľovi v doložke vybraných vplyvov okrem pozitívneho vplyvu vyznačiť aj negatívny vplyv na služby verejnej správy na občana z dôvodu, že občan (volič), ktorý si chce uplatniť volebné právo pre voľbu prezidenta SR zo zahraničia poštou, znáša náklady na úhradu poplatku za poštovné.  Predkladateľovi rovnako Komisia navrhuje v doložke vybraných vplyvov okrem pozitívneho vplyvu na procesy služieb vo verejnej správe vyznačiť aj vplyv negatívny, keďže z predkladaného materiálu je zrejme, že celý proces voľby poštou zo zahraničia bude zastrešovať Ministerstvo vnútra SR, čím rezortu vznikne nová povinnosť.  V časti 7.2.1 Zvýšenie priamych finančných nákladov v Analýze vplyvov na služby verejnej správy pre občana Komisia predkladateľovi upraviť pôvodné znenie, ktoré sa vzťahuje na nákladovosť subjektu verejnej správy, nie na občana SR, („Zvýšia sa náklady na zriadenie a udržiavanie informačného systému. Dopad nákladov na zasielanie zásielok nie je možné vyčísliť, pretože závisí od počtu voličov, ktorí prejavia záujem hlasovať poštou zo zahraničia.“) a upraviť ho znením korešpondujúcim s nákladmi za poštovné, ktoré znáša občan (volič) pri uplatnení volebného práva pre voľbu prezidenta SR poštou zo zahraničia.  **Vyhodnotenie:**  ***Doložka bola upravená.***  ***Vyznačenie negatívneho vplyvu*** na procesy služieb vo verejnej správe**,** „keďže z predkladaného materiálu je zrejme, že celý proces voľby poštou zo zahraničia bude zastrešovať Ministerstvo vnútra SR, čím rezortu vznikne nová povinnosť“ nepovažujeme za správne z dôvodu, že ministerstvu vnútra nevznikla nová povinnosť. Ministerstvo vnútra podľa doposiaľ platného volebného zákona vybavovalo žiadosti o voľbu poštou občanov, ktorí nemajú trvalý pobyt na Slovensku. Nová právna úprava síce na jednej strane odbremeňuje obce a všetky žiadosti navrhuje presmerovať na ministerstvo vnútra, avšak na druhej strane zavádza aplikáciu, ktorá zamestnancov ministerstva odbremení od priamej komunikácie s voličmi a od osobného vybavovania žiadostí o voľbu poštou. |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky) |
| |  |  |  | | --- | --- | --- | | **Súhlasné** | **Súhlasné s  návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** |

**Analýza vplyvov na rozpočet verejnej správy,**

**na zamestnanosť vo verejnej správe a financovanie návrhu**

**2.1 Zhrnutie vplyvov na rozpočet verejnej správy v návrhu**

Tabuľka č. 1

|  |  |  |  |  |
| --- | --- | --- | --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** | | | |
| **2022** | **2023** | **2024** | **2025** |
| **Príjmy verejnej správy celkom** | **0** | **0** | **0** | **0** |
| v tom: za každý subjekt verejnej správy zvlášť | 0 | 0 | 0 | 0 |
| ***z toho:*** |  |  |  |  |
| ***- vplyv na ŠR*** | **0** | **0** | **0** | **0** |
| *Rozpočtové prostriedky* | **0** | **0** | **0** | **0** |
| *EÚ zdroje* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Výdavky verejnej správy celkom** | **0** | **0** | **3 108 000** | **0** |
| v tom: Ministerstvo vnútra SR | 0 | 0 | 3 108 000 | 0 |
| ***z toho:*** |  |  |  |  |
| ***- vplyv na ŠR*** | **0** | **0** | **3 108 000** | **0** |
| *Rozpočtové prostriedky* | **0** | **0** | **3 108 000** | **0** |
| *EÚ zdroje* | 0 | 0 | 0 | 0 |
| *spolufinancovanie* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| *z toho vplyv nových úloh v zmysle ods. 2 Čl. 6 ústavného zákona č. 493/2011 Z. z. o rozpočtovej zodpovednosti* | 0 | 0 | 0 | 0 |
| ***- vplyv na vyššie územné celky*** | **0** | **0** | **0** | **0** |
| *z toho vplyv nových úloh v zmysle ods. 2 Čl. 6 ústavného zákona č. 493/2011 Z. z. o rozpočtovej zodpovednosti* | 0 | 0 | 0 | 0 |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na počet zamestnancov** | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na mzdové výdavky** | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Financovanie zabezpečené v rozpočte** | **0** | **0** | **0** | **0** |
| v tom: Ministerstvo vnútra SR | 0 | 0 | 0 | 0 |
| **Iné ako rozpočtové zdroje** | **0** | **0** | **0** | **0** |
| **Rozpočtovo nekrytý vplyv / úspora** | **0** | **0** | **3 108 000** | **0** |

**2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

Podľa § 37 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov (ďalej len “zákon   
č. 180/2014 Z. z.“) sa výdavky spojené s voľbami uhrádzajú zo štátneho rozpočtu. Finančné prostriedky na zabezpečenie prípravy a vykonanie volieb sa rozpočtujú v kapitole Ministerstva vnútra Slovenskej republiky (ďalej len „ministerstvo vnútra“) ako účelové finančné prostriedky. Podľa § 218 ods. 2 zákona č. 180/2014 Z. z. obce plnia úlohy na úseku volieb ako prenesený výkon štátnej správy. Na úhradu nákladov preneseného výkonu štátnej správy na úseku volieb sa poskytuje obciam dotácia z kapitoly ministerstva vnútra v rámci záväzných ukazovateľov štátneho rozpočtu na príslušný rozpočtový rok.

Finančné dopady vyplývajúce z predloženého návrhu zákona sú čiastočné zohľadnené v rozpočte kapitoly ministerstva vnútra. Vplyv na rozpočet z titulu zabezpečenia hlasovania poštou vo voľbách do Národnej rady Slovenskej republiky a vo voľbách prezidenta Slovenskej republiky v roku 2024 v sume 410 000 eur za informačný systém pre voľbu poštou bude hradený z vlastných rozpočtových prostriedkov kapitoly ministerstva vnútra a v sume 372 000 eur za zabezpečenie činnosti okresnej volebnej komisie pre voľbu poštou, činnosti okrskových volebných komisií utvorených pre osobitné okrsky a výdavkov na spracovanie údajov, tlače a kompletizácie zásielok pre voľbu poštou bude hradený z účelovo určených finančných prostriedkov pre príslušné voľby. Rozpočtovo nekrytý objem výdavkov vo výške 3 108 000 eur bude ministerstvo vnútra požadovať navýšením limitu výdavkov kapitoly ministerstva vnútra, ako aj limitu záväzného ukazovateľa štátneho rozpočtu na úhradu nákladov preneseného výkonu štátnej správy na úseku volieb v rámci kategórie 640 – bežné transfery na rok 2024 až po vyhlásení konania druhého kola volieb prezidenta Slovenskej republiky a konania volieb do Európskeho parlamentu v rovnaký deň a v rovnakom čase.

**2.2. Popis a charakteristika návrhu**

**2.2.1. Popis návrhu:**

Navrhovanou novelou zákona č. 180/2014 Z. z. sa rozširuje možnosť hlasovať poštou voličom, ktorí nemajú trvalý pobyt na území Slovenskej republiky a voličom, ktorí majú trvalý pobyt na území Slovenskej republiky a v čase volieb sa zdržiavajú mimo jej územia, aj vo voľbách prezidenta Slovenskej republiky.

Pre voľbu poštou ministerstvo vnútra utvára a spravuje informačný systém, prostredníctvom ktorého môžu voliči, ktorí nemajú trvalý pobyt na území Slovenskej republiky a voliči, ktorí majú trvalý pobyt na území Slovenskej republiky a v čase volieb sa zdržiavajú mimo jej územia, elektronicky požiadať o voľbu poštou vo voľbách do Národnej rady Slovenskej republiky, vo voľbách prezidenta Slovenskej republiky a v referende. Zároveň ostáva zachovaná možnosť požiadať o voľbu poštou v týchto voľbách aj v listinnej podobe. V návrhu zákona sú upravené podmienky podania žiadosti o voľbu poštou elektronicky aj listinne, vrátane spoločných ustanovení upravujúcich podrobnosti súvisiace s hlasovaním poštou a zisťovaním výsledkov voľby poštou v príslušných voľbách.

Za účelom zisťovania výsledkov voľby poštou sa utvára okresná volebná komisia pre voľbu poštou (dohliada na pripravenosť okrskových volebných komisií utvorených pre osobitné volebné okrsky, prerokúva informácie ministerstva vnútra o organizačnej a technickej príprave voľby poštou a informácie o zabezpečení činnosti svojho odborného sumarizačného útvaru, dohliada na výsledky hlasovania poštou, vyhotovuje zápisnicu o výsledku voľby poštou a odovzdáva volebné dokumenty do úschovy ministerstvu vnútra) a okrskové volebné komisie utvorené pre osobitné volebné okrsky, ktoré preberajú návratné obálky od ministerstva vnútra, vyznačujú voľbu poštou v príslušnom zozname voličov, vkladajú obálky do volebnej schránky, sčítavajú hlasy, vyhotovujú zápisnicu o výsledku hlasovania poštou a odovzdávajú volebné dokumenty do úschovy ministerstvu vnútra.

Návrhom zákona sa tiež umožňuje predsedovi Národnej rady Slovenskej republiky vyhlásiť voľby prezidenta Slovenskej republiky tak, aby sa druhé kolo volieb prezidenta a voľby do Európskeho parlamentu konali v rovnaký deň a v rovnakom čase.

.......................................................................................................................................................

**2.2.2. Charakteristika návrhu:**

zmena sadzby

zmena v nároku

x nová služba alebo nariadenie (alebo ich zrušenie)

kombinovaný návrh

iné

**2.2.3. Predpoklady vývoja objemu aktivít:**

Tabuľka č. 2

|  |  |  |  |  |
| --- | --- | --- | --- | --- |
| **Objem aktivít** | **Odhadované objemy** | | | |
| **2022** | **2023** | **2024** | **2025** |
| Indikátor ABC |  |  |  |  |
| Indikátor KLM |  |  |  |  |
| Indikátor XYZ |  |  |  |  |

**2.2.4. Výpočty vplyvov na verejné financie**

Návrhom zákona sa po splnení podmienok ustanovených touto novelou umožňuje voličom, ktorí nemajú trvalý pobyt na území Slovenskej republiky a voličom, ktorí majú trvalý pobyt na území Slovenskej republiky a v čase volieb sa zdržiavajú mimo jej územia, hlasovať vo voľbách do Národnej rady Slovenskej republiky, vo voľbách prezidenta Slovenskej republiky a v referende poštou. Predloženým návrhom sa ďalej vytvára možnosť vyhlásenia volieb prezidenta Slovenskej republiky tak, aby sa ich druhé kolo a voľby do Európskeho parlamentu konali v rovnaký deň a v rovnakom čase.

Dopad na štátny rozpočet je vyčíslený za rok 2024, v ktorom sa predpokladá konanie volieb do Národnej rady Slovenskej republiky, volieb prezidenta Slovenskej republiky a volieb do Európskeho parlamentu. Finančné prostriedky na vykonanie referenda sa nerozpočtujú, poskytujú sa po vyhlásení referenda prezidentom Slovenskej republiky. Z uvedeného dôvodu sa finančné dopady za referendum nevyčísľujú.

Výšku dopadu na štátny rozpočet z titulu hlasovania poštou vo voľbách do Národnej rady Slovenskej republiky, vo voľbách prezidenta Slovenskej republiky a možnosti konania druhého kola volieb prezidenta Slovenskej republiky s voľbami do Európskeho parlamentu v rovnaký deň a v rovnakom čase v roku 2024, nie je možné v súčasnosti presne kvantifikovať. Výpočet vplyvu na štátny rozpočet závisí od druhu volieb vyhlásených predsedom Národnej rady Slovenskej republiky, od počtu kandidujúcich subjektov, ktorých kandidátna listina bola pre konkrétne voľby zaregistrovaná, od počtu vytvorených volebných okrskov, počtu členov a zapisovateľov volebných komisií, pričom zákon nestanovuje hornú hranicu počtu členov volebných komisií, a od výšky odmeny za výkon funkcie člena, predsedu a zapisovateľa volebnej komisie, ktorej výška vychádza z priemernej mesačnej mzdy zamestnanca v národnom hospodárstve za príslušný kalendárny štvrťrok pred kalendárnym štvrťrokom, v ktorom sa konajú voľby.

Vychádzajúc z predbežnej kvantifikácie výdavkov vyplývajúcej z návrhu novely zákona č. 180/2014 Z. z. a vytvorenia podmienok na uplatnenie práva hlasovať poštou, finančný dopad za rok 2022 vo výške 230 000 eur (kategória 700 – kapitálové výdavky), za rok 2023 vo výške 80 000 eur (z toho vo výške 50 000 eur za kategóriu 630 – tovary a služby a vo výške 30 000 eur za kategóriu 700 - kapitálové výdavky), za rok 2024 vo výške 422 000 eur (z toho vo výške 312 800 za kategóriu 630 – tovary a služby a vo výške 109 200 za kategóriu 640 – bežné transfery) a za rok 2025 v rámci kategórie 630 – bežné transfery vo výške 50 000 eur bude hradený z vlastných rozpočtových zdrojov kapitoly ministerstva vnútra. Rozpočtovo nekrytý objem výdavkov vo výške 3 108 000 eur bude ministerstvo vnútra požadovať navýšením limitu výdavkov kapitoly ministerstva vnútra, ako aj limitu záväzného ukazovateľa štátneho rozpočtu na úhradu nákladov preneseného výkonu štátnej správy na úseku volieb v rámci kategórie 640 – bežné transfery na rok 2024 až po vyhlásení konania druhého kola volieb prezidenta Slovenskej republiky a konania volieb do Európskeho parlamentu v rovnaký deň a v rovnakom čase.

Vplyv na rozpočet z titulu zabezpečenia hlasovania poštou vo voľbách do Národnej rady Slovenskej republiky a vo voľbách prezidenta Slovenskej republiky v roku 2024 si vyžaduje finančné prostriedky vo výške 782 000 eur, z toho sumu 410 000 eur tvoria výdavky za informačný systém pre voľbu poštou a sumu 372 000 eur tvoria výdavky na zabezpečenie činnosti okresnej volebnej komisie pre voľbu poštou, činnosti okrskových volebných komisií utvorených pre osobitné okrsky (112 000 eur) a výdavky na spracovanie údajov, tlače a kompletizácie zásielok pre voľbu poštou (260 000 eur). Tieto výdavky budú hradené z vlastných limitov výdavkov kapitoly ministerstva vnútra za príslušný rozpočtový rok.

Podľa §11b návrhu zákona ministerstvo vnútra utvára a spravuje informačný systém pre voľbu poštou, prostredníctvom ktorého voliči, ktorí nemajú trvalý pobyt na území Slovenskej republiky a voliči, ktorí majú trvalý pobyt na území Slovenskej republiky a v čase volieb sa zdržiavajú mimo jej územia môžu požiadať o voľbu poštou elektronicky. Financovanie informačného systému pre voľbu poštou (projekt „Voľby zo zahraničia“) v sume 410 000 eur bude hradené z rozpočtu kapitoly ministerstva vnútra. Proces informatizácie zahŕňa výdavky v rámci kategórie 700 – kapitálové výdavky v sume 260 000 eur, z toho v sume 230 000 eur na vývoj aplikácie a v sume 30 000 eur na jej nasadenie do produkcie. Samotný vývoj aplikácie zahŕňa vytvorenie dvoch samostatných webových aplikácií s prístupom do jednej databázy. Prvá časť aplikácie zahŕňa funkčné požiadavky pre občana (registrácia voliča zo zahraničia, opätovné prihlásenie voliča po úspešnej registrácii, zobrazenie statusu voliča, zmena registrovaných údajov, podanie žiadosti o opätovné zaslanie materiálov na hlasovanie, zrušenie registrácie voliča, zaznamenávanie neúspešnej registrácie a prihlásenia voliča, online overenie zadaných údajov, vytváranie a zasielanie notifikačných e-mailov pre voliča). Druhá časť aplikácie zahŕňa funkčné požiadavky pre centrálnu evidenciu voličov a doručovanie materiálov na hlasovanie (vytváranie a zasielanie zoznamov voličov, ktorí požiadali o voľbu poštou a voličov, ktorí vykonali voľbu poštou zo zahraničia, vytváranie podacieho hárku pre Slovenskú poštu, spracovanie ePotvrdenky o zaslaní materiálov na hlasovanie, uvedenie dôvodov nedoručenia, schvaľovanie opakovaného zaslania materiálov na hlasovanie na základe žiadosti voliča a podobne). Zabezpečenie prevádzky aplikácie predpokladá aj výdavky v rámci kategórie 630 – tovary a služby v celkovej sume 150 000 eur, a to vo výške 50 000 eur za tri rozpočtové roky, ktoré budú hradené z rozpočtu kapitoly ministerstva vnútra.

Výdavky spojené s utvorením a so zabezpečením činnosti okresnej volebnej komisie pre voľbu poštou a okrskových volebných komisií utvorených pre osobitné okrsky a s vyplatením odmien a ďalších nárokov spojených s výkonom funkcie člena, predsedu a zapisovateľa okresnej volebnej komisie pre voľbu poštou a členov, predsedov a zapisovateľov okrskových volebných komisií utvorených pre osobitné okrsky vo voľbách do Národnej rady Slovenskej republiky a vo voľbách prezidenta Slovenskej republiky predkladateľ odhaduje v celkovej výške 112 000 eur, z toho vo výške 2 800 eur v rámci kategórie 630 – tovary a služby a vo výške 109 200 eur v rámci kategórie 640 – bežné transfery. Uvedený vplyv vyplývajúci z návrhu novely zákona č. 180/2014 Z. z. vychádza z odhadovaného počtu okrskových volebných komisií utvorených pre osobitné okrsky v počte 30 volebných komisií vo voľbách do Národnej rady Slovenskej republiky a v rovnakom počte (30) volebných komisií vo voľbách prezidenta Slovenskej republiky, z odhadovaného počtu členov okresnej volebnej komisie pre voľbu poštou a členov okrskových volebných komisií utvorených pre osobitné okrsky, pričom horná hranica počtu delegovaných členov nie je zákonom limitovaná (zákon ustanovuje minimálnu hranicu päť členov okresnej volebnej komisie pre voľbu poštou a minimálnu hranicu deväť členov okrskovej volebnej komisie utvorenej pre osobitný okrsok), z odhadu výšky odmeny člena, predsedu a zapisovateľa okresnej volebnej komisie pre voľbu poštou a odmeny člena, predsedu a zapisovateľa okrskovej volebnej komisie utvorenej pre osobitný okrsok. Ďalej rozpočtové vplyvy vychádzajú z odhadu výdavkov spojených s výkonom funkcie člena, predsedu a zapisovateľa uvedených volebných komisií (cestovné náhrady, stravovanie, občerstvenie) a odhadu výdavkov spojených so zabezpečením činnosti okresnej volebnej komisie pre voľbu poštou a okrskových volebných komisií utvorených pre osobitné okrsky (vybavenie volebnej miestnosti, materiálne a personálne zabezpečenie volebných komisií). Tieto výdavky budú hradené z vlastných limitov výdavkov kapitoly ministerstva vnútra účelovo určených na voľby.

Realizácia voľby poštou pre voľby do Národnej rady Slovenskej republiky a voľby prezidenta Slovenskej republiky si popri utvorení volebných komisií vyžaduje aj zabezpečenie služby pre voľbu poštou v podobe spracovania údajov voličov, ktorí požiadali o voľbu poštou, ďalej tlač a kompletizáciu zásielok s materiálmi na hlasovanie (obálka na hlasovanie, návratná obálka, poučenie o spôsobe hlasovania, hlasovacie lístky, ak volič požiadal o voľbu poštou v listinnej podobe, tzv. obálkovanie, dodanie zásielok Slovenskej pošte, vypracovanie elektronických dodacích hárkov a pod.), ktorá bude predmetom verejného obstarávania. Vychádzajúc z prípravných trhových konzultácií a zaslanej cenovej ponuky predkladateľ odhaduje výdavky z titulu spracovania údajov, tlače a kompletizácie zásielok pre voľbu poštou vo voľbách do Národnej rady Slovenskej republiky a dvojkolových voľbách prezidenta Slovenskej republiky v sume 260 000 eur, ktoré pokryje z vlastných rozpočtových zdrojov rozpočtovaných na zabezpečenie volieb.

V súvislosti s realizáciou voľby poštou, ministerstvo vnútra predpokladá aj výdavky za poštové služby. Dopad na rozpočet vyplývajúci zo zasielania zásielok voličom, ktorí požiadali o voľbu poštou vo voľbách do Národnej rady Slovenskej republiky a vo voľbách prezidenta Slovenskej republiky, nie je možné v súčasnosti kvantifikovať, a to z dôvodu, že predkladateľ nedokáže odhadnúť mieru záujmu voličov o hlasovanie poštou a ani určiť výšku poštových poplatkov za zasielanie zásielok na adresu miesta pobytu v cudzine uvedenej v žiadosti o voľbu poštou. Z uvedeného dôvodu predkladateľ nepožaduje navýšenie výdavkov za poštovné služby a nárast finančných prostriedkov pokryje z vlastných rozpočtových zdrojov.

Novela zákona č. 180/2014 Z. z. v § 115a až 115d vytvára zákonné predpoklady na konanie druhého kola volieb prezidenta Slovenskej republiky a konanie volieb do Európskeho parlamentu v rovnaký deň a v rovnakom čase. Podľa § 115a ods. 4 písm. a) volebné okrsky a volebné miestnosti utvorené pre voľby prezidenta Slovenskej republiky platia aj pre voľby do Európskeho parlamentu. Podľa § 115b ods. 3 a 4 návrhu zákona okrsková volebná komisia utvorená pre voľby prezidenta Slovenskej republiky plní aj úlohy okrskovej volebnej komisie pre voľby do Európskeho parlamentu s tým, že ak politický subjekt, ktorého kandidátna listina pre voľby do Európskeho parlamentu bola zaregistrovaná, nemá zastúpenie v okrskovej volebnej komisii podľa odseku 3, môže delegovať do okrskovej volebnej komisie jedného člena a jedného náhradníka. Podľa § 115b ods. 5 návrhu zákona člen okrskovej volebnej komisie a zapisovateľ okrskovej volebnej komisie budú mať za deň konania volieb podľa § 115a ods. 1 nárok na odmenu vo výške ustanovenej vyhláškou ministerstva vnútra.

Vykonanie volieb podľa § 115a ods. 1 návrhu zákona si vyžiada potrebu finančných prostriedkov v celkovej predpokladanej výške 28 080 025 eur. Pri návrhu rozpočtu na rok 2024 sa na vykonanie dvojkolových volieb prezidenta Slovenskej republiky plánovali výdavky v celkovej výške 14 388 525 eur a na vykonanie volieb do Európskeho parlamentu výdavky v celkovej výške 10 583 500 eur. Na základe uvedeného predkladateľ predpokladá, že uplatnenie ustanovenia § 115a návrhu zákona prinesie nárast výdavkov o sumu 3 108 000 eur. Uvedený rozpočtovo nekrytý objem výdavkov bude ministerstvo vnútra požadovať navýšením limitu výdavkov kapitoly ministerstva vnútra, ako aj limitu záväzného ukazovateľa štátneho rozpočtu na úhradu nákladov preneseného výkonu štátnej správy na úseku volieb v rámci kategórie 640 – bežné transfery na rok 2024 až po vyhlásení konania druhého kola volieb prezidenta Slovenskej republiky a konania volieb do Európskeho parlamentu tak, že sa budú konať v rovnaký deň a v rovnakom čase.

Pri vynakladaní výdavkov na voľby najväčší objem finančných prostriedkov tvoria výdavky na zabezpečenie činnosti okrskových volebných komisií a výdavky spojené s výkonom funkcie člena, predsedu a zapisovateľa okrskovej volebnej komisie v podobe vyplatených odmien a ďalších výdavkov (stravovanie, občerstvenie, cestovné náhrady). Pri vyplácaní odmien podľa vyhlášky Ministerstva vnútra Slovenskej republiky č. 308/2015 Z. z. o výdavkoch spojených s voľbami v znení neskorších predpisov (ďalej len „vyhláška MV SR č. 308/2015 Z. z.“) sa vychádza zo sumy, ktorá pripadá na jeden pracovný deň z priemernej mesačnej mzdy zamestnanca v národnom hospodárstve za predposledný kalendárny štvrťrok pred kalendárnym štvrťrokom, v ktorom sa konajú voľby, pričom predsedovi volebnej komisie patrí odmena zvýšená o 30% a zapisovateľovi volebnej komisie patrí odmena zvýšená o 25%.

Pri návrhu rozpočtu na rok 2024 sa na zabezpečenie činnosti okrskových volebných komisií pre dvojkolové voľby prezidenta Slovenskej republiky predpokladá suma vo výške 10 927 000 eur (kategória 640 – bežné transfery), z toho na vyplatenie odmien pre členov, predsedov a zapisovateľov okrskových volebných komisií v odhadovanej sume 6 717 400 eur a ostatných výdavkov (materiálne zabezpečenie okrskových volebných komisií, občerstvenie, stravovanie, cestovné náhrady, elektronické komunikačné spojenie, nájomné za volebné miestnosti, doručenie oznámenia o čase a mieste konania volieb, školenia a podobne) v predpokladanej sume 4 209 600 eur. Pre voľby do Európskeho parlamentu sa na zabezpečenie okrskových volebných komisií predpokladá suma 6 984 000 eur (kategória 640 – bežné transfery), z toho na vyplatenie odmien členom, predsedom a zapisovateľom okrskových volebných komisií v predpokladanej sume 4 348 700 eur a na úhradu ostatných výdavkov spojených s výkonom ich funkcie a so zabezpečením činnosti volebnej komisie v predpokladanej sume 2 635 300 eur.

Vyhlásením volieb prezidenta Slovenskej republiky tak, aby sa druhé kolo volieb prezidenta Slovenskej republiky a voľby do Európskeho parlamentu konali v rovnaký deň a v rovnakom čase, sa utvorí okrsková volebná komisia, pri ktorej sa v súlade s ustanovením   
§ 115b ods. 4 navrhovaného zákona predpokladá nárast počtu jej členov spolu so zapisovateľom z pôvodného predpokladu 8 na 11, ako aj nárast odhadu výšky odmeny za výkon funkcie člena, predsedu a zapisovateľa okrskovej volebnej komisie s tým, že za prvé kolo voľby prezidenta im bude vyplatená odmena vo výške odmeny podľa § 36 ods. 4 zákona č. 180/2014 Z. z. a za rovnaký deň a rovnaký čas konania druhého kola volieb prezidenta a volieb do Európskeho parlamentu im bude vyplatená odmena vo výške ustanovenej vyhláškou ministerstva vnútra. Pri plánovaní finančných prostriedkov na vyplatenie odmien podľa vyhlášky MV SR č. 308/2015 Z. z. pre členov, predsedov a zapisovateľov okrskových volebných komisií za dvojkolovú voľbu prezidenta Slovenskej republiky sa pôvodne vychádzalo z odhadu priemernej mesačnej mzdy za 3. štvrťrok 2023. Vykonaním volieb podľa § 115a ods. 1 navrhovaného zákona tak dôjde k nárastu predpokladanej výšky odmeny, a to z dôvodu, že pri jej výpočte je potrebné vychádzať z výšky priemernej mesačnej mzdy za 4. štvrťrok 2023, ktorej výška zohľadňuje vyplatené koncoročné odmeny. Zabezpečenie činnosti približne 6 000 okrskových volebných komisií v súvislosti s konaním volieb prezidenta Slovenskej republiky a volieb do Európskeho parlamentu, pričom druhé kolo volieb prezidenta sa bude konať v rovnaký deň a v rovnakom čase ako voľby do Európskeho parlamentu si vyžiada potrebu finančných prostriedkov v predpokladanej výške 21 019 000 eur (kategória 640 – bežné transfery), z toho na vyplatenie odmien pre členov, predsedov a zapisovateľov okrskových volebných komisií v odhadovanej sume 15 322 400 eur a na vyplatenie ostatných výdavkov podľa vyhlášky MV SR č. 308/2015 Z. z. v predpokladanej sume 5 696 600 eur.

Tabuľka č. 3

|  |  |  |  |  |  |
| --- | --- | --- | --- | --- | --- |
| **Príjmy (v eurách)** | **Vplyv na rozpočet verejnej správy** | | | | **poznámka** |
| **2022** | **2023** | **2024** | **2025** |
| **Daňové príjmy (100)1** |  |  |  |  |  |
| **Nedaňové príjmy (200)1** |  |  |  |  |  |
| **Granty a transfery (300)1** |  |  |  |  |  |
| **Príjmy z transakcií s finančnými aktívami a finančnými pasívami (400)** |  |  |  |  |  |
| **Prijaté úvery, pôžičky a návratné finančné výpomoci (500)** |  |  |  |  |  |
| **Dopad na príjmy verejnej správy celkom** | **0** | **0** | **0** | **0** |  |

1 – príjmy rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 4

|  |  |  |  |  |  |
| --- | --- | --- | --- | --- | --- |
| **Výdavky (v eurách)** | **Vplyv na rozpočet verejnej správy** | | | | **poznámka** |
| **2022** | **2023** | **2024** | **2025** |
| **Bežné výdavky (600) Ministerstvo vnútra SR** | **0** | **0** | **3 108 000** | **0** |  |
| Mzdy, platy, služobné príjmy a ostatné osobné vyrovnania (610) | 0 | 0 | 0 | 0 |  |
| Poistné a príspevok do poisťovní (620) | 0 | 0 | 0 | 0 |  |
| Tovary a služby (630)2 | 0 | 0 | 0 | 0 |  |
| Bežné transfery (640)2 | 0 | 0 | 3 108 000 | 0 |  |
| Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 | 0 | 0 | 0 | 0 |  |
| **Kapitálové výdavky (700)** | **0** | **0** | **0** | **0** |  |
| Obstarávanie kapitálových aktív (710)2 | 0 | 0 | 0 | 0 |  |
| Kapitálové transfery (720)2 | 0 | 0 | 0 | 0 |  |
| **Výdavky z transakcií s finančnými aktívami a finančnými pasívami (800)** | **0** | **0** | **0** | **0** |  |
| **Dopad na výdavky verejnej správy celkom** | **0** | **0** | **3 108 000** | **0** |  |

2 – výdavky rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 5

|  |  |  |  |  |  |
| --- | --- | --- | --- | --- | --- |
| **Zamestnanosť** | **Vplyv na rozpočet verejnej správy** | | | | **poznámka** |
| **2022** | **2023** | **2024** | **2025** |
| **Počet zamestnancov celkom** |  |  |  |  |  |
| **z toho vplyv na ŠR** |  |  |  |  |  |
| **Priemerný mzdový výdavok (v eurách)** |  |  |  |  |  |
| **z toho vplyv na ŠR** |  |  |  |  |  |
| **Osobné výdavky celkom (v eurách)** | **0** | **0** | **0** | **0** |  |
| **Mzdy, platy, služobné príjmy a ostatné osobné vyrovnania (610)** |  |  |  |  |  |
| **z toho vplyv na ŠR** |  |  |  |  |  |
| **Poistné a príspevok do poisťovní (620)** |  |  |  |  |  |
| **z toho vplyv na ŠR** |  |  |  |  |  |
|  |  |  |  |  |  |
| **Poznámky:** |  |  |  |  |  |
| Z predloženého materiálu nevyplývajú zvýšená nároky na počty zamestnancov zainteresovaných subjektov verejnej správy podieľajúcich sa na realizácií volieb. Nadväzne na uvedené sa tabuľka č. 5 nevypĺňa. | | | | |  |

|  |  |  |
| --- | --- | --- |
| **Analýza sociálnych vplyvov**  **Vplyvy na hospodárenie domácností, prístup k zdrojom, právam, tovarom a službám, sociálnu inklúziu, rovnosť príležitostí a rovnosť žien a mužov a vplyvy na zamestnanosť**  **(**Ak v niektorej z hodnotených oblastí sociálnych vplyvov (bodov 4.1 až 4.4) nebol identifikovaný vplyv, uveďte v príslušnom riadku analýzy poznámku „Bez vplyvu.“.) | | |
| **4.1 Identifikujte, popíšte a kvantifikujte vplyv na hospodárenie domácností a špecifikujte ovplyvnené skupiny domácností, ktoré budú pozitívne/negatívne ovplyvnené.** | | |
| *Vedie návrh k zvýšeniu alebo zníženiu príjmov alebo výdavkov domácností?*  *Ktoré skupiny domácností/obyvateľstva sú takto ovplyvnené a akým spôsobom?*  *Sú medzi potenciálne ovplyvnenými skupinami skupiny v riziku chudoby alebo sociálneho vylúčenia?*  **(V prípade vyššieho počtu hodnotených opatrení doplňte podľa potreby do tabuľky pred bod 4.2 ďalšie sekcie - 4.1.1 Pozitívny vplyv/4.1.2 Negatívny vplyv).** | | |
| *a)* | ***4.1.1 Pozitívny vplyv*** | |
| *b)* | ***Popíšte*** *opatrenie a jeho vplyv na hospodárenie domácností s uvedením, či ide o zvýšenie príjmov alebo zníženie výdavkov:* | Bez vplyvu |
| *c)* | ***Špecifikujte*** *ovplyvnené skupiny:* | *Ovplyvnená skupina č. 1* |
| *Ovplyvnená skupina č. 3* | *Ovplyvnená skupina č. 2* |
| *d)* | ***Kvantifikujte*** *rast príjmov alebo pokles výdavkov* ***za jednotlivé******ovplyvnené******skupiny*** *domácností / skupiny jednotlivcov a počet obyvateľstva/domácností ovplyvnených predkladaným návrhom.* | |
| *e)* | * *priemerný rast príjmov/ pokles výdavkov v skupine v eurách a/alebo v % / obdobie:* * *veľkosť skupiny (počet obyvateľov):* | *Ovplyvnená skupina č. 1* |
| *Ovplyvnená skupina č. 3* | *Ovplyvnená skupina č. 2* |
| *f)* | *Dôvod chýbajúcej kvantifikácie:* |  |
| *g)* | ***4.1.1.1******Z toho pozitívny vplyv na skupiny v riziku chudoby alebo sociálneho vylúčenia***  *(V prípade významných vplyvov na príjmy alebo výdavky domácností v riziku chudoby, identifikujte a kvantifikujte pozitívny vplyv na chudobu obyvateľstva (napr. znižovanie miery rizika chudoby, priemerný rast príjmov/ pokles výdavkov v skupine)* | |
| *h)* | ***Popíšte*** *opatrenie a jeho vplyv na hospodárenie domácností s uvedením, či ide o zvýšenie príjmov alebo zníženie výdavkov:* | Bez vplyvu |
| *i)* | ***Špecifikujte*** *ovplyvnené skupiny:* | *Ovplyvnená skupina č. 1* |
| *Ovplyvnená skupina č. 3* | *Ovplyvnená skupina č. 2* |
| *j*) | ***Kvantifikujte*** *rast príjmov alebo pokles výdavkov* ***za jednotlivé ovplyvnené skupiny*** *domácností / skupiny jednotlivcov a počet obyvateľstva/domácností ovplyvnených predkladaným návrhom.* | |
| *k)* | * *priemerný rast príjmov/ pokles výdavkov v skupine v eurách a/alebo v % / obdobie:* * *veľkosť skupiny (počet obyvateľov):* | *Ovplyvnená skupina č. 1* |
| *Ovplyvnená skupina č. 3* | *Ovplyvnená skupina č. 2* |
| *l)* | *Dôvod chýbajúcej kvantifikácie:* |  |
| *a)* | ***4.1.2 Negatívny vplyv*** | |
| *b)* | ***Popíšte*** *opatrenie a jeho vplyv na hospodárenie domácností s uvedením, či ide o zníženie príjmov alebo zvýšenie výdavkov:* | Bez vplyvu |
| *c)* | ***Špecifikujte*** *ovplyvnené skupiny:* | *Ovplyvnená skupina č. 1* |
| *Ovplyvnená skupina č. 3* | *Ovplyvnená skupina č. 2* |
| *d)* | ***Kvantifikujte*** *pokles príjmov alebo rast výdavkov* ***za jednotlivé******ovplyvnené******skupiny*** *domácností / skupiny jednotlivcov a počet obyvateľstva/domácností ovplyvnených predkladaným návrhom.* | |
| *e)* | * *priemerný pokles príjmov/ rast výdavkov v skupine v eurách a/alebo v % / obdobie:* * *veľkosť skupiny (počet obyvateľov):* | *Ovplyvnená skupina č. 1* |
| *Ovplyvnená skupina č. 3* | *Ovplyvnená skupina č. 2* |
| *f)* | *Dôvod chýbajúcej kvantifikácie:* |  |
| *g)* | ***4.1.2.1******Z toho negatívny vplyv na skupiny v riziku chudoby alebo sociálneho vylúčenia***  *(V prípade významných vplyvov na príjmy alebo výdavky domácností v riziku chudoby, identifikujte a kvantifikujte negatívny vplyv na chudobu obyvateľstva (napr. zvyšovanie miery rizika chudoby, priemerný pokles príjmov/ rast výdavkov v skupine)* | |
| *h)* | ***Popíšte*** *opatrenie a jeho vplyv na hospodárenie domácností s uvedením, či ide o zníženie príjmov alebo zvýšenie výdavkov:* | Bez vplyvu |
| *i)* | ***Špecifikujte*** *ovplyvnené skupiny:* | *Ovplyvnená skupina č. 1* |
| *Ovplyvnená skupina č. 3* | *Ovplyvnená skupina č. 2* |
| *j*) | ***Kvantifikujte*** *pokles príjmov alebo rast výdavkov* ***za jednotlivé ovplyvnené skupiny*** *domácností / skupiny jednotlivcov a počet obyvateľstva/domácností ovplyvnených predkladaným návrhom.* | |
| *k)* | * *priemerný pokles príjmov/ rast výdavkov v skupine v eurách a/alebo v % / obdobie:* * *veľkosť skupiny (počet obyvateľov):* | *Ovplyvnená skupina č. 1* |
| *Ovplyvnená skupina č. 3* | *Ovplyvnená skupina č. 2* |
| *l)* | *Dôvod chýbajúcej kvantifikácie:* |  |

|  |  |  |  |
| --- | --- | --- | --- |
| **4.2 Identifikujte, popíšte a kvantifikujte vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva a vplyv na sociálnu inklúziu.** | | | |
| *Má návrh vplyv na prístup k zdrojom, právam, tovarom a službám?*  *Popíšte hodnotené opatrenie, špecifikujte ovplyvnené skupiny obyvateľstva a charakter zmeny v prístupnosti s ohľadom na dostupnosť finančnú, geografickú, kvalitu, organizovanie a pod. Uveďte veľkosť jednotlivých ovplyvnených skupín.* | | | |
| *a)* | *Rozumie sa najmä na prístup k:*   * *sociálnej ochrane, sociálno-právnej ochrane, sociálnym službám (vrátane služieb starostlivosti o deti, starších ľudí a ľudí so zdravotným postihnutím),* * *kvalitnej práci, ochrane zdravia, dôstojnosti a bezpečnosti pri práci pre zamestnancov a existujúcim zamestnaneckým právam,* * *pomoci pri úhrade výdavkov súvisiacich so zdravotným postihnutím,* * *zamestnaniu, na trh práce (napr. uľahčenie zosúladenia rodinných a pracovných povinností, služby zamestnanosti), k školeniam, odbornému vzdelávaniu a príprave na trh práce,* * *zdravotnej starostlivosti vrátane cenovo dostupných pomôcok pre občanov so zdravotným postihnutím,* * *k formálnemu i neformálnemu vzdelávaniu a celo­životnému vzdelávaniu,* * *bývaniu a súvisiacim základným komunálnym službám,* * *doprave,* * *ďalším službám najmä službám všeobecného záujmu a tovarom,* * *spravodlivosti, právnej ochrane, právnym službám,* * *informáciám,* * *k iným právam (napr. politickým).* | | Upravuje sa dostupnosť k uplatneniu volebného práva pre slovenských občanov žijúcich v zahraničí vo voľbách prezidenta. Občania žijúci v zahraničí, ak sa chceli zúčastniť volieb prezidenta, nemali možnosť hlasovať poštou a museli sa dostaviť do volebnej miestnosti na území Slovenskej republiky. V návrhu zákona sa aj v týchto voľbách umožňuje voľba poštou.  Je problematické definovať veľkosť tejto skupiny občanov, avšak vo voľbách do Národnej rady Slovenskej republiky v roku 2020 hlasovalo poštou 48 925 občanov Slovenskej republiky zdržiavajúcich sa v zahraničí. |
| *b)* | *Má návrh významný vplyv na niektorú zo zraniteľných skupín obyvateľstva alebo skupín v riziku chudoby alebo sociálneho vylúčenia?*  *Špecifikujte ovplyvnené skupiny v riziku chudoby a sociálneho vylúčenia a popíšte vplyv na ne. Je tento vplyv väčší ako vplyv na iné skupiny či subjekty? Uveďte veľkosť jednotlivých ovplyvnených skupín.* | | |
| *c)* | *Zraniteľné skupiny alebo skupiny v riziku chudoby alebo sociálneho vylúčenia sú napr.:*   * *domácnosti s nízkym príjmom (napr. žijúce iba zo sociálnych príjmov, alebo z príjmov pod hranicou rizika chudoby, alebo s príjmom pod životným minimom, alebo patriace medzi 25% domácností s najnižším príjmom),* * *nezamestnaní, najmä dlhodobo nezamestnaní, mladí nezamestnaní a nezamestnaní nad 50 rokov,* * *deti (0 – 17),* * *mladí ľudia (18 – 25 rokov),* * *starší ľudia, napr. ľudia vo veku nad 65 rokov alebo dôchodcovia,* * *ľudia so zdravotným postihnutím,* * *marginalizované rómske komunity* * *domácnosti s 3 a viac deťmi,* * *jednorodičovské domácnosti s deťmi (neúplné rodiny, ktoré tvoria najmä osamelé matky s deťmi),* * *príslušníci tretích krajín, azylanti, žiadatelia o azyl,* * *iné zraniteľné skupiny, ako sú napr. bezdomovci, ľudia opúšťajúci detské domovy alebo iné inštitucionálne zariadenia* |  | |

|  |  |  |
| --- | --- | --- |
| **4.3 Identifikujte a popíšte vplyv na rovnosť príležitostí.**  **Identifikujte, popíšte a kvantifikujte vplyv na rovnosť žien a mužov.** | | |
| *a)* | *4.3.1 Dodržuje návrh povinnosť rovnakého zaobchádzania so skupinami alebo jednotlivcami na základe pohlavia, rasy, etnicity, náboženstva alebo viery, zdravotného postihnutia, veku, sexuálnej orientácie alebo iného statusu? Mohol by viesť k nepriamej diskriminácii niektorých skupín obyvateľstva? Ak áno, ktoré skupiny sú takto ovplyvnené a akým spôsobom?* | |
| *b)* | Bez vplyvu | |
| *c)* | *4.3.2 Môže návrh viesť k zväčšovaniu nerovností medzi ženami a mužmi? Podporuje návrh rovnosť príležitostí? Má návrh odlišný vplyv na ženy a mužov? Popíšte vplyvy.* | |
| *d)* | *Popíšte riziká návrhu, ktoré môžu viesť k zväčšovaniu nerovností:* |  |
| *e)* | *Popíšte pozitívne vplyvy návrhu na dosahovanie rovnosti žien a mužov, rovnosti príležitostí žien a mužov, prípadne vplyvy na ženy a mužov, ak sú odlišné:* |  |
| *f)* | *Má návrh významné vplyvy na niektorú zo zraniteľných skupín obyvateľstva? Ak áno, aké? Akým spôsobom? Zraniteľnou skupinou obyvateľstva sa rozumejú najmä ženy ohrozené viacnásobnou diskrimináciou, tehotné matky, seniorky, ženy patriace do marginalizovaných skupín obyvateľstva, migrantky, ženy a dievčatá so zdravotným postihnutím, obete násilia a pod.* |  |
| *g)* | *Pri identifikovaní vplyvov na rovnosť žien a mužov treba vziať do úvahy existujúce rozdiely medzi ženami a mužmi, ktoré sú relevantné k danej politike. Podpora rovnosti  žien a mužov nespočíva len v odstraňovaní obmedzení a bariér pre plnohodnotnú účasť na ekonomickom, politickom a sociálnom živote spoločnosti ako aj rodinnom živote, ale taktiež v podpore rovnosti medzi nimi.*  *V ktorých oblastiach podpory rovnosti žien a mužov návrh odstraňuje prekážky a/alebo podporuje rovnosť žien a mužov? Medzi oblasti podpory rovnosti žien a mužov okrem iného patria:*   * *podpora slobodného výberu povolania a ekonomickej činnosti* * *podpora vyrovnávania ekonomickej nezávislosti,* * *zosúladenie pracovného, súkromného a rodinného života,* * *podpora rovnosti príležitostí pri participácii na rozhodovaní,* * *boj proti domácemu násiliu,  násiliu na ženách a obchodovaniu s ľuďmi,* * *podpora vnímania osobnej starostlivosti o dieťa za rovnocennú s ekonomickou činnosťou a podpora neviditeľnej práce v domácnosti ako takej,* * *rešpektovanie osobných preferencií pri výbere povolania a zosúlaďovania pracovného a rodinného života.* |  |

|  |  |  |
| --- | --- | --- |
| **4.4 Identifikujte, popíšte a kvantifikujte vplyvy na zamestnanosť a na trh práce.**  *V prípade kladnej odpovede pripojte* ***odôvodnenie*** *v súlade s Metodickým postupom pre analýzu sociálnych vplyvov.* | | |
| *a)* | *Uľahčuje návrh vznik nových pracovných miest? Ak áno, ako? Ak je to možné, doplňte kvantifikáciu.* | |
| *b)* | *Identifikujte, v ktorých sektoroch a odvetviach ekonomiky, v ktorých regiónoch, pre aké skupiny zamestnancov, o aké typy zamestnania /pracovných úväzkov pôjde a pod.* | Bez vplyvu |
| *c)* | *Vedie návrh k zániku pracovných miest?* *Ak áno, ako a akých? Ak je to možné, doplňte kvantifikáciu* | |
| *d)* | *Identifikujte, v ktorých sektoroch a odvetviach ekonomiky, v ktorých regiónoch, o aké typy zamestnania /pracovných úväzkov pôjde a pod. Identifikujte možné dôsledky, skupiny zamestnancov, ktoré budú viac ovplyvnené a rozsah vplyvu.* |  |
| *e)* | *Ovplyvňuje návrh dopyt po práci? Ak áno, ako?* | |
| *f)* | *Dopyt po práci závisí na jednej strane na produkcii tovarov a služieb v ekonomike a na druhej strane na cene práce.* |  |
| *g)* | *Má návrh dosah na fungovanie trhu práce?* *Ak áno, aký?* | |
| *h)* | *Týka sa makroekonomických dosahov ako je napr. participácia na trhu práce, dlhodobá nezamestnanosť, regionálne rozdiely v mierach zamestnanosti.* *Ponuka práce môže byť ovplyvnená rôznymi premennými napr. úrovňou miezd, inštitucionálnym nastavením (napr. zosúladenie pracovného a súkromného života alebo uľahčovanie rôznych foriem mobility).* |  |
| *i)* | *Má návrh špecifické negatívne dôsledky pre isté skupiny profesií, skupín zamestnancov či živnostníkov?* *Ak áno, aké a pre ktoré skupiny?* | |
| *j)* | *Návrh môže ohrozovať napr. pracovníkov istých profesií favorizovaním špecifických aktivít či technológií.* |  |
| *k)* | *Ovplyvňuje návrh špecifické vekové skupiny zamestnancov? Ak áno, aké? Akým spôsobom?* | |
| *l)* | *Identifikujte, či návrh môže ovplyvniť rozhodnutia zamestnancov alebo zamestnávateľov a môže byť zdrojom neskoršieho vstupu na trh práce alebo predčasného odchodu z trhu práce jednotlivcov.* |  |

|  |  |  |  |  |  |
| --- | --- | --- | --- | --- | --- |
| **Analýza vplyvov na informatizáciu spoločnosti** | | | | | |
| **Budovanie základných pilierov informatizácie** | | | | | |
| **Biznis vrstva** | **A – nová služba**  **B – zmena služby** | **Kód koncovej služby** | **Názov koncovej služby** | | **Úroveň elektronizácie** |
| **6.1.** Predpokladá predložený návrh zmenu existujúcich koncových služieb verejnej správy alebo vytvorenie nových služieb pre občana alebo podnikateľa? | *A* | *ks\_350903* | *Informovanie sa o poštovom podacom čísle a sledovanie zásielky voličom* | | *1* |
| *A* | *ks\_350905* | *Registrácia a overenie voliča cez webovú aplikáciu* | | *1* |
| *A* | *ks\_350906* | *Zaslanie žiadosti o zápis do osobitného zoznamu voličov* | | *1* |
| *A* | *ks\_350907* | *Zaslanie žiadosti o zrušenie zápisu do osobitného zoznamu voličov* | | *1* |
| *A* | *ks\_350908* | *Zaslanie žiadosti o opakované doručenie materiálov na hlasovanie* | | *1* |
| **Aplikačná a technologická vrstva** | **A – nový systém**  **B – zmena systému** | **Kód systému** | **Názov systému** | | **Vo vládnom cloude – áno / nie** |
| **6.2.** Predpokladá predložený návrh zmenu existujúceho alebo vytvorenie nového informačného systému verejnej správy? Predpokladá správca umiestnenie informačného systému vo vládnom cloude? | *A* | *isvs\_11299* | *Voľby zo zahraničia* | | *nie* |
| **Financovanie procesu informatizácie** | **Rezortná úroveň** | **Nadrezortná úroveň** | | **A - z prostriedkov EÚ B - z ďalších zdrojov financovania** | |
| **6.3.** Vyžaduje si proces informatizácie finančné investície?  *(Uveďte príslušnú úroveň financovania a kvantifikáciu finančných výdavkov uveďte v analýze vplyvov na rozpočet verejnej správy.)* | *X* |  | |  | |
| **Zjednodušenie prístupu ku konaniu a odstraňovanie byrokracie** | | | | | |
| **Elektronické konanie** | | | | | |
| **6.4.1.** Predpokladá predložený návrh vedenie konania o právach, právom chránených záujmoch alebo povinnostiach fyzických osôb a právnických osôb? | |  |  | | --- | --- | |  | **Áno** | |  | **Nie** | | *Navrhuje sa zjednodušenie zápisu občana do osobitného zoznamu voličov.* | | | |
| **6.4.2.** Je dané konanie možné v celku vykonať elektronicky? | |  |  | | --- | --- | |  | **Áno** | |  | **Nie** | | *Voľby zo zahraničia sa vykonávajú prostredníctvom osobitnej obálky zasielanej voličovi do zahraničia.* | | | |
| **6.4.3.** Je úprava konania kompatibilná s inštitútmi zákona o e-Governmente a je na dané konanie zákon o e-Governmente možné použiť? | |  |  | | --- | --- | |  | **Áno** | |  | **Nie** | | *Voľby zo zahraničia sa vykonávajú prostredníctvom osobitnej obálky zasielanej voličovi do zahraničia. Nie je možné uplatniť celý proces konania elektronicky podľa zákona o e-Governmente.* | | | |
| **Zásada „jedenkrát a dosť“** | | | | | |
| **6.5.1.** Predpokladá predložený návrh predkladanie dokumentov, informácií alebo preukazovanie skutočností (ďalej len „údaje“) orgánu, ktorý konanie vedie? | |  |  | | --- | --- | |  | **Áno** | |  | **Nie** | | *Pre každé voľby je potrebné overenie a verifikácia občana.* | | | |
| **6.5.2.** Predpokladá predložený návrh, aby sa predkladali údaje, ktoré sa nachádzajú v zákonom ustanovenej evidencii vedenej orgánom, ktorý konanie vedie alebo iným orgánom? | |  |  | | --- | --- | |  | **Áno** | |  | **Nie** | | *Údaje z informačného systému Registra fyzických osôb + SOD* | | | |
| **6.5.3.** Budú údaje poskytované režimom podľa zákona č. 177/2018 Z.z. v znení neskorších predpisov alebo iným obdobným spôsobom, ktorý zabezpečí, aby si údaje orgán, ktorý konanie vedie, získaval z úradnej moci a nemuseli mu byť predkladané subjektom súkromného práva, navrhovateľom, žiadateľom, účastníkom konania (ďalej len „účastník konania“)? | |  |  | | --- | --- | |  | **Áno** | |  | **Nie** | | *Údaje o voličovi a jeho aktuálne platná adresa pobytu na území SR, budú získavané z informačného systému Registra fyzických osôb a následne bude možné aby volič upravil napr. poštovú adresu, na ktorú požaduje zaslať obálku s volebným lístkom a návratnou obálkou na adresu v zahraničí.* | | | |
| **6.5.4.** Ak si orgán, ktorý konanie vedie, údaje nebude získavať z úradnej moci ale mu budú predkladané účastníkom konania, je v návrhu upravené prechodné obdobie, po ktorého uplynutí si údaje orgán, ktorý konanie vedie, bude získavať z úradnej moci? | |  |  | | --- | --- | |  | **Áno** | |  | **Nie** | | *(Uveďte, akým spôsobom budú údaje v konaní predkladané/preukazované v budúcnosti. Ak sa vyžaduje predloženie účastníkom konania, uveďte dôvod.)* | | | |
| **Výmena údajov medzi orgánmi verejnej moci** | | | | | |
| **6.6.1.** Predpokladá predložený návrh zriadenie novej evidencie údajov alebo upravuje vedenie evidencie údajov? | |  |  | | --- | --- | |  | **Áno** | |  | **Nie** | | *Evidencia voličov zo zahraničia, odoslaných obálok, žiadostí o zrušenie evidencie, žiadostí o opakované zaslanie obálok.* | | | |
| **6.6.2.** Umožňuje predložený návrh poskytovanie údajov z evidencie iným orgánom verejnej moci, resp. iným osobám na plnenie ich zákonom ustanovených úloh bez obmedzenia subjektu (teda vo všetkých prípadoch, kedy tieto údaje na plnenie zákonom ustanovených úloh potrebujú)? | |  |  | | --- | --- | |  | **Áno** | |  | **Nie** | | *Zoznamy voličov, ktorí požiadali o voľbu zo zahraničia pre obce.* | | | |
| **6.6.3.** Je zabezpečené poskytovanie údajov z evidencie elektronicky a automatizovaným spôsobom? | |  |  | | --- | --- | |  | **Áno** | |  | **Nie** | | *Zoznam voličov sa zasiela obciam elektronicky, cez šifrovaný prenos.* | | | |
| **6.6.4.** Je na poskytovanie údajov z evidencie využitý režim podľa zákona č. 177/2018 Z.z. v znení neskorších predpisov? | |  |  | | --- | --- | |  | **Áno** | |  | **Nie** | | *(Uveďte, ako je na zákonnej úrovni inštitucionalizované elektronické a automatizované poskytovanie údajov z evidencie, akým režimom sa riadi. Ak je použitie zákona č. 177/2018 Z.z. v znení neskorších predpisov vylúčené, uveďte dôvod.)* | | | |
| **Referenčné údaje** | | | | | |
| **6.7.1.** Predpokladá predložený návrh zriadenie novej evidencie údajov alebo upravuje vedenie evidencie údajov, ktoré budú navrhnuté na zaradenie do zoznamu referenčných údajov podľa § 51 zákona č. 305/2013 Z.z. o e-Governmente? | |  |  | | --- | --- | |  | **Áno** | |  | **Nie** | | *(Uveďte, aká nová evidencia údajov sa zriaďuje, resp. akú evidenciu údajov návrh upravuje a ktoré údaje z nej budú navrhnuté na zaradenie do zoznamu referenčných údajov. Ak sa neplánuje zaradenie žiadnych údajov, uveďte dôvod)* | | | |
| **6.7.2.** Kedy je plánované zaradenie údajov z evidencie do zoznamu referenčných údajov podľa § 51 zákona č. 305/2013 Z.z. o e-Governmente? | |  |  | | --- | --- | |  |  | |  |  | | *(Uveďte, kedy sa plánuje zaradenie vyššie uvedených údajov do zoznamu referenčných údajov.)* | | | |

|  |
| --- |
| **Analýza vplyvov na služby verejnej správy pre občana** |
| **7.1 Identifikácia služby verejnej správy, ktorá je dotknutá návrhom** |
| **7.1.1 Predpokladá predložený návrh zmenu existujúcej služby verejnej správy alebo vytvorenie novej služby?** |
| *Zmena existujúcej služby (konkretizujte a popíšte)* |
| *Voľba poštou pre voľby do Národnej rady Slovenskej republiky, Voľba poštou pre hlasovanie v referende* |
| *Nová služba (konkretizujte a popíšte)* |
| *Voľba poštou pre voľby prezidenta* |
| **7.1.2 Špecifikácia služby verejnej správy, ktorá je dotknutá návrhom** |
| *Názov služby* |
| *Voľba poštou* |
| *Platná právna úprava, na základe ktorej je služba poskytovaná (ak ide o zmenu existujúcej služby)* |
| *Zákon č. 180/2014 Z. z. o podmienkach výkonu volebného práva a o zmene niektorých zákonov v znení neskorších predpisov* |
| *Subjekt, ktorý je na základe platnej právnej úpravy oprávnený službu poskytovať* |
| Ministerstvo vnútra Slovenskej republiky, obce |
| **7.1.3 O aký vplyv na službu verejnej správy ide?** |
| *Priamy vplyv (popíšte)* |
| *Centralizácia služby na Ministerstvo vnútra Slovenskej republiky, elektronizácia služby, zjednodušenie uplatnenia práva hlasovať poštou* |
| *Nepriamy vplyv (popíšte)* |
|  |
| **7.2 Vplyv služieb verejnej správy na občana** |
| **7.2.1 Náklady** |
| *Zníženie priamych finančných nákladov* |
| *Občan nebude znášať výdavky na cestovné, keďže doposiaľ sa za účelom hlasovania musel dostaviť na územie Slovenskej republiky, ale bude tak ako vo voľbách do Národnej rady Slovenskej republiky znášať iba výdavky spojené so zaslaním návratnej obálky na Ministerstvo vnútra Slovenskej republiky* |
| *Zvýšenie priamych finančných nákladov* |
|  |
| *Zníženie nepriamych finančných nákladov* |
|  |
| *Zvýšenie nepriamych finančných nákladov* |
|  |
| **7.2.2 Časový vplyv** |
| *Zvýšenie času vybavenia požiadavky (popíšte)* |
|  |
| *Zníženie času vybavenia požiadavky (popíšte)* |
| *Zjednoduší sa podanie žiadosti v elektronickom informačnom systéme a zjednoduší sa overenie oprávnenia občana hlasovať vo voľbách* |
| **7.2.3 Ktorá skupina občanov bude predloženým návrhom ovplyvnená?**  *Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je veľkosť tejto skupiny?* |
| *Občania Slovenskej republiky zdržiavajúci sa v deň konania volieb v zahraničí* |
| **7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?** |
| *Nové povinnosti (identifikujte)* |
|  |
| *Zanikajúce povinnosti (identifikujte)* |
| *Predkladanie skenu cestovného dokladu Slovenskej republiky,* |
| **7.3 Vplyv na procesy služieb vo verejnej správe** |
| **7.3.1 Ktoré sú dotknuté subjekty verejnej správy?**  *Ktoré subjekty verejnej správy sú účastné procesu poskytnutia služby?* |
| **Ministerstvo vnútra Slovenskej republiky** |
| **7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?** |
| *Nové povinnosti (identifikujte)* |
| *Ministerstvo vnútra – prijímanie žiadostí o voľbu poštou všetkých občanov zdržiavajúcich sa v deň konania volieb v zahraničí bez ohľadu na miesto ich trvalého pobytu* |
| *Zanikajúce povinnosti (identifikujte)* |
| *Obciam zaniká povinnosť evidovať žiadosti občanov o voľbu poštou a zasielať občanom volebné materiály a s tým súvisiace povinnosti* |

**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona**: Ministerstvo vnútra Slovenskej republiky

2. **Názov návrhu zákona**: Návrh zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov.

3. **Predmet návrhu zákona** je upravený v práve Európskej únie:

1. v primárnom práve

* čl. 10 Zmluvy o Európskej únii,
* čl. 20 a čl. 22 Zmluvy o fungovaní Európskej únie,

1. v sekundárnom práve

- nie je upravený,

1. v judikatúre

- nie je obsiahnutý v judikatúre Súdneho dvora Európskej únie.

4. **Záväzky Slovenskej republiky vo vzťahu k Európskej únii:** bezpredmetné.

5. **Návrh zákona je zlučiteľný s právom Európskej únie:** úplne.

**B. Osobitná časť**

**K čl. I**

**K bodu 1 (§ 8 ods. 5)**

Ustanovuje sa, že vo voľbách do Národnej rady Slovenskej republiky, vo voľbách prezidenta Slovenskej republiky a v referende sa zriaďujú osobitné okrsky pre voľbu poštou. Zriaďuje ich ministerstvo vnútra a ustanovuje sa tiež, pre aký počet návratných obálok zo zahraničia sa zriaďuje jeden okrsok.

**K bodu 2 (§ 11 ods. 5)**

Uvedené sa vypúšťa, pretože spôsob vyhotovenia a vedenia osobitného zoznamu voličov sa upravuje vo všeobecných ustanoveniach pre všetky druhy volieb, v ktorých je možné hlasovať poštou.

**K bodu 3 (§ 11a až 11c)**

§ 11a zavádza spôsob vyhotovenia a vedenia osobitného zoznamu voličov vo všeobecných ustanoveniach zákona vzhľadom na vypustenie právnej úpravy osobitného zoznamu voličov z osobitných častí volebného zákona. Osobitný zoznam voličov vedie ministerstvo vnútra na základe žiadostí prijatých elektronicky prostredníctvom informačného systému pre voľbu poštou alebo v listinnej podobe. V osobitnom zozname sa vedú voliči v abecednom poradí podľa priezviska. Na účely zisťovania výsledkov volieb ministerstvo vnútra vyhotovuje zoznam tých voličov pre jednotlivé utvorené okrsky, ktorých návratná obálka bola doručená, a teda využili právo voliť. Tento zoznam voličov sa vyhotovuje už v časovom poradí, podľa toho, kedy bola návratná obálka ministerstvu vnútra doručená. Vzhľadom na relatívne vysoký počet voličov je nevyhnutné tieto zoznamy vyhotovovať priebežne denne podľa doručovacieho denníka.

Do počtu voličov sa na účely zisťovania výsledkov volieb nezapočítavajú voliči s trvalým pobytom na území Slovenskej republiky, ktorých návratná obálka nebola doručená v zákonom ustanovenej lehote z dôvodu, že títo voliči sa ponechajú v zozname voličov obce ich trvalého pobytu. Tým sa zamedzí duplicitnému započítaniu voličov, ale zároveň sa umožní voličom, ktorých obálka nebola doručená včas, hlasovať vo volebnej miestnosti na území Slovenskej republiky.

Zákon ustanovuje, že všetky zoznamy voličov vyhotovované na účely vykonania volieb, sú neverejné zoznamy a údaje z nich sa poskytujú iba zákonom ustanoveným subjektom. Zároveň, podľa § 39 ods. 3 zákona sa všetky volebné dokumenty sprístupňujú výlučne súdu a orgánom činným v trestnom konaní. Na uchovávanie zoznamov voličov a zároveň na uchovávanie všetkých volebných dokumentov sa vzťahujú príslušné predpisy na úseku správy registratúry, pričom lehota uloženia je ustanovená na dobu 2 rokov. Volebné dokumenty je potrebné uchovávať na účely preskúmavania výsledkov volieb, zákonnosti priebehu volieb, ústavných sťažností, sťažností ombudsmana a podobne.

Ustanovenie § 11b obsahuje právnu úpravu informačného systému pre voľbu poštou. Pre zjednodušenie komunikácie s voličmi žijúcimi v zahraničí a pre zjednodušenie podania žiadosti o voľbu poštou elektronicky, ministerstvo vnútra utvára informačný systém pre voľbu poštou. Elektronickú žiadosť o voľbu poštou je možné podať iba prostredníctvom tohto informačného systému. Voličovi, ktorý podal žiadosť o voľbu poštou elektronicky, stačí uviesť rodné číslo a číslo platného cestovného dokladu alebo občianskeho preukazu. Následne tohto voliča  informačný systém zaregistruje, doplní o ňom údaje nachádzajúce sa v registroch, ktoré spravuje ministerstvo vnútra, a volič iba doplní svoju e-mailovú adresu a adresu v zahraničí, na ktorú požaduje zaslať návratnú obálku a hlasovaciu obálku.

Ustanovenie § 11c upravuje vydávanie hlasovacieho preukazu vo všeobecných ustanoveniach rovnako pre všetky druhy volieb, v ktorých ho možno použiť. Z dôvodu sústredenia voľby poštou na ministerstvo vnútra je potrebné zabezpečiť, aby volič, ktorý hlasuje poštou, nemohol zároveň požiadať o hlasovací preukaz, a to za účelom zabezpečenia ústavou garantovanej rovnosti volieb. Ministerstvo vnútra bude najneskôr 50 dní predo dňom konania volieb informovať obce o voličoch, ktorí požiadali o voľbu poštou a týmto voličom obec nebude môcť vydať hlasovací preukaz. Výnimka platí pre voliča, ktorý svoju žiadosť zrušil podľa osobitných častí zákona.

Obce teda budú môcť vydávať hlasovacie preukazy odo dňa, kedy sa skončila lehota na podávanie žiadosti poštou a vydávať ich môžu až do posledného pracovného dňa predo dňom konania volieb. Listinne alebo elektronicky však bude môcť požiadať o hlasovací preukaz volič najneskôr 15 pracovných dní predo dňom konania volieb, aby bolo možné zabezpečiť spoľahlivé doručenie hlasovacieho preukazu voličovi poštou.

**K bodu 4 (§ 15 ods. 9)**

Utvorenie okresnej volebnej komisie pre voľbu poštou súvisí s úpravou ustanovení súvisiacich s voľbou poštou pre občanov zdržiavajúcich sa v deň volieb v zahraničí bez ohľadu na miesto ich trvalého pobytu.

**K bodu 5 (§ 22 ods. 7)**

Zákon ustanovuje vybavenie volebnej miestnosti utvorenej pre osobitný okrsok. Zároveň určuje, že vybavenie tejto volebnej miestnosti zabezpečuje obec, na území ktorej je táto volebná miestnosť zriadená.

**K bodom 6, 7 a 8 (§ 34 ods. 1 písm. c), § 34 ods. 1 písm. e) a § 34 ods. 3)**

Ustanovuje sa zodpovednosť za zabezpečenie materiálneho vybavenia okresnej volebnej komisie pre voľbu poštou a okrskovej volebnej komisie utvorenej pre osobitný okrsok. Okresný úrad Bratislava najmä z dôvodov, že hlasovacie lístky budú adresované ministerstvu vnútra, ktoré má sídlo v Bratislave, bude zabezpečovať materiálne prostriedky potrebné na činnosť okresnej volebnej komisie pre voľbu poštou, ako aj osoby potrebné na organizačnú a technickú prípravu volieb a ich vykonanie. Pre okrskovú volebnú komisiu utvorenú pre osobitný okrsok bude tieto prostriedky zabezpečovať obec, resp. mestská časť mesta Bratislava, v územnom obvode ktorej bude táto okrsková volebná komisia zriadená.

**K bodu 9 (§ 34 ods. 4)**

Ustanovuje sa, že na účely úhrady výdavkov spojených s činnosťou okresnej volebnej komisie pre voľbu poštou sa táto komisia považuje za okresnú volebnú komisiu. Na účely úhrady výdavkov spojených s činnosťou okrskovej volebnej komisie utvorenej pre osobitný okrsok sa táto komisia považuje za okrskovú volebnú komisiu.

**K bodom 10 a 11 (§ 36 ods. 2 písm. b) a § 36 ods. 2 písm. d))**

Zákon ustanovuje povinnosť resp. príslušnosť na výplatu nárokov pre členov okresnej volebnej komisie pre voľbu poštou, okrskovej volebnej komisie a okrskovej volebnej komisie utvorenej pre osobitný okrsok. Obdobne ako v § 34 sa táto povinnosť ukladá Okresnému úradu Bratislava pre okresnú volebnú komisiu a príslušnej obci, resp. mestskej časti mesta Bratislava, v územnom obvode ktorej bude okrsková volebná komisia pre osobitný okrsok zriadená.

**K bodom 12 a 13 (§ 36 ods. 4 a § 36 ods. 5)**

Členom okresnej volebnej komisie pre voľbu poštou a členom okrskovej volebnej komisie utvorenej pre osobitný okrsok zákon priznáva nárok na výplatu odmeny alebo náhradu mzdy tak, ako ostatným členom volebných komisií a zapisovateľovi volebnej komisie.

**K bodu 14 (§ 45, § 46, § 76, § 99, § 117, § 197 a § 198)**

Vzhľadom na to, že sa ustanovením § 11a osobitný zoznam voličov upravil vo všeobecnej časti zákona, ustanovenia § 45 a 197 sa zo zákona vypúšťajú.

Ustanovenia § 46, § 76, § 99, § 117 a § 198sa vypúšťajú, pretože sa právna úprava hlasovacieho preukazu zavádza do všeobecných ustanovení zákona (§ 11c).

**K bodu 15 (§ 47 ods. 2)**

Zákon upravuje kreovanie okresnej volebnej komisie pre voľbu poštou. Od okresnej volebnej komisie sa odlišuje iba tým, že oznámenie o delegovaní člena predkladá politická strana alebo koalícia, ktorej kandidátna listina bola zaregistrovaná, predsedovi štátnej komisie.

**K bodu 16 (§ 47 ods. 5, § 100 ods. 4 a § 199 ods. 4)**

Predseda štátnej komisie domenúva chýbajúcich členov okresnej volebnej komisie pre voľbu poštou.

**K bodu 17 (§ 47 ods. 6 a § 100 ods. 5)**

Ustanovujú sa podrobnosti pre prvé zasadanie okresnej volebnej komisie, ako aj kompetencia predsedu štátnej komisie zvolávať prvé zasadanie okresnej volebnej komisie pre voľbu poštou.

**K bodu 18 (§ 47 ods. 9)**

Explicitne sa ustanovuje, že sa na zánik členstva v okresnej volebnej komisii pre voľbu poštou primerane vzťahujú ustanovenia upravujúce zánik členstva v okresnej volebnej komisii.

**K bodu 19 (§ 47 ods. 11)**

Upravuje sa pôsobnosť okresnej volebnej komisie pre voľbu poštou, ktorá dohliada na pripravenosť okrskových volebných komisií utvorených pre osobitné okrsky zabezpečovať úlohy podľa zákona, dohliada na spracovanie výsledkov hlasovania poštou a najmä vyhotovuje zápisnicu o výsledku voľby poštou. Volebné dokumenty do úschovy od okresnej komisie preberá ministerstvo vnútra.

**K bodu 20 (§ 48, § 101 a § 200)**

Zákon pre všetky voľby, v ktorých je umožnené hlasovať poštou, a teda sa utvára pre tieto voľby okresná volebná komisia pre voľby poštou, ustanovuje, že zapisovateľa okresnej volebnej komisie pre voľbu poštou vymenúva a odvoláva predseda štátnej komisie.

**K bodu 21 (§ 49 ods. 1 a § 201 ods. 1)**

Predmetná časť ustanovení sa vypúšťa z dôvodu samostatnej úpravy v iných ustanoveniach zákona pre lepšiu prehľadnosť.

**K bodom 22 a 65 (§ 49 ods. 2 a § 201 ods. 2)**

Dopĺňajú sa ustanovenia upravujúce utváranie a činnosti okrskovej volebnej komisie utvorenej pre osobitný okrsok a ustanovujú sa niektoré odlišnosti od okrskovej volebnej komisie. Návrh zákona ustanovuje minimálny počet členov okrskovej volebnej komisie utvorenej pre osobitný okrsok. Na rozdiel od okrskovej volebnej komisie táto musí mať minimálne deväť členov z dôvodu, že okrsková volebná komisia sa utvára spravidla pre 4000 voličov. Na jednej strane komisia nebude počas dňa poskytovať služby voličom, avšak bude v priebehu volebného dňa otvárať návratné obálky, kontrolovať ich podľa zoznamu voličov a zisťovať výsledky hlasovania.

Oznámenie o delegovaní člena do tejto okrskovej volebnej komisie bude politická strana, alebo koalícia, ktorej kandidátna listina bola zaregistrovaná, predkladať predsedovi štátnej komisie.

Vzhľadom na skutočnosť, že počet okrskových volebných komisií utvorených pre osobitný okrsok bude známy až po uplynutí lehoty na podanie žiadosti o voľbu poštou, ustanovuje sa, že oznámenie o delegovaní člena komisie sa predkladá najneskôr 40 dní predo dňom konania volieb.

**K bodom 23 a 66 (§ 49 ods. 5 a § 201 ods. 5)**

Ustanovuje sa, kto a v akom prípade vymenúva chýbajúcich členov okrskovej volebnej komisie a okrskovej volebnej komisie utvorenej pre osobitný okrsok.

**K bodom 24, 45 a 67 (§ 49 ods. 6, § 102 ods. 6 a § 201 ods. 6)**

Ustanovuje sa, že prvé zasadanie okrskovej volebnej komisie utvorenej pre osobitný okrsok zvoláva predseda štátnej komisie tak, aby sa uskutočnilo najneskôr 15 dní predo dňom konania volieb.

**K bodom 25, 46 a 68 (§ 49 ods. 9, § 102 ods. 8 a § 201 ods. 8)**

Explicitne sa ustanovuje, že na zánik členstva v okrskovej volebnej komisii utvorenej pre osobitný okrsok sa primerane vzťahujú ustanovenia upravujúce zánik členstva v okrskovej volebnej komisii.

**K bodu 26 (§ 49 ods. 11 písm. b) a § 201 ods. 8 písm. b))**

Legislatívna úprava súvisí s novelizačnými bodmi 2 a 3.

**K bodu 27 (§ 49 ods. 11 písm. c))**

Navrhuje sa, aby okrsková volebná komisia utvorená pre osobitný okrsok vkladala obálky na hlasovanie do volebnej schránky. Obálkami na hlasovanie sú neprehľadné obálky rovnakej veľkosti, akosti, farby a sú opatrené odtlačkom úradnej pečiatky ministerstva vnútra. Zároveň sa v navrhovanej úprave ustanovuje legislatívna skratka.

**K bodu 28 (§ 52 ods. 6)**

Vypúšťa sa povinnosť na účely voľby poštou uverejňovať zoznam kandidátov najneskôr 40 dní predo dňom konania volieb na webovom sídle ministerstva vnútra z dôvodu, že ministerstvo vnútra na svojom webovom sídle najneskôr 50 dní predo dňom konania volieb zverejní hlasovacie lístky pre voľbu poštou.

**K bodom 29, 49 a 71 (§ 55 ods. 3 štvrtá veta, § 105 ods. 3 a § 204 ods. 3)**

Explicitne sa ustanovuje, že správnosť údajov uvedených na hlasovacích lístkoch pre voľbu poštou overuje štátna komisia, ktorá zároveň opatrí originál hlasovacieho lístka pre voľbu poštou odtlačkom svojej úradnej pečiatky.

**K bodom 30, 50 a 72 (§ 55 ods. 3 posledná veta, § 105 ods. 3 posledná veta a § 204 ods. 3 posledná veta)**

Na hlasovanie poštou už nebude potrebné zasielať voličom, ktorí požiadali o voľbu poštou elektronicky, hlasovacie lístky do zahraničia. Voliči si vytlačia hlasovacie lístky, ktoré budú uverejnené na webovom sídle ministerstva vnútra.

**K bodom 31, 51 a 73 (§ 55 ods. 4, § 105 ods. 4 a § 204 ods. 4)**

Voličom sa neukladá povinnosť, aby hlasovacie lístky pre voľbu poštou boli vytlačené na predpísanom papieri, a preto pri voľbe poštou neplatí všeobecné pravidlo, že lístky musia byť vytlačené na papieri rovnakej farby a akosti a tých istých rozmerov.

**K bodom 32, 52 a 74 (§ 55 ods. 6, § 105 ods. 5 a § 204 ods. 5)**

Nie je potrebné, aby ministerstvo vnútra doručovalo obci hlasovacie lístky 40 dní predo dňom volieb, keďže obce už nebudú zabezpečovať voľbu poštou. Na prípravu volebného dňa postačuje, aby hlasovacie lístky boli doručené obciam 20 dní predo dňom konania volieb.

**K bodu 33 (§ 57 ods. 3 písm. b))**

Úprava súvisí so skutočnosťou, že proces voľby poštou pri voličoch, ktorí majú trvalý pobyt na území Slovenskej republiky, sa presúva z obcí na ministerstvo vnútra.

**K bodom 34, 35, 57, 76 a 77 (§ 59, § 60, § 60a, § 107a až § 107c, § 207, § 208 a § 208a)**

Upravuje sa postup podania žiadosti o voľbu poštou a priebeh hlasovania poštou.

Žiadosť o voľbu poštou možno podať elektronicky prostredníctvom informačného systému pre voľbu poštou, elektronicky prostredníctvom ústredného portálu verejnej správy alebo v listinnej podobe.

Volič môže overiť svoju totožnosť aj úspešnou autentifikáciou.

V prípade elektronicky podanej žiadosti prostredníctvom informačného systému voličovi pre zaregistrovanie do zoznamu voličov postačuje uviesť rodné číslo a číslo občianskeho preukazu alebo rodné číslo a číslo cestovného dokladu Slovenskej republiky. V tomto prípade ostatné údaje potrebné na zápis voliča do osobitného zoznamu voličov ministerstvo získa z údajov obsiahnutých v informačných systémoch register fyzických osôb, evidencia občianskych preukazov a centrálna evidencia cestovných dokladov.

Ďalej volič musí uviesť adresu v zahraničí, na ktorú mu ministerstvo vnútra zašle hlasovaciu obálku opatrenú odtlačkom úradnej pečiatky ministerstva vnútra a návratnú obálku s poučením. Pre komunikáciu s informačným systémov volič uvedie svoju e-mailovú adresu. Overením e-mailovej adresy bude volič zapísaný do osobitného zoznamu voličov, a informačný systém ho bude informovať o vybavovaní jeho žiadosti a pohybe jeho volebných materiálov.

Zasielanie volebných materiálov do zahraničia môže začať skôr ako tomu bolo doposiaľ, keďže nebude potrebné čakať na registráciu kandidátnych listín a tlač hlasovacích lístkov, volič si jednoducho vytlačí hlasovací lístok uverejnený na webovom sídle ministerstva vnútra.

Za účelom zabezpečenia možnosti uplatnenia hlasovacieho práva pre každého voliča bolo potrebné upraviť spôsob hlasovania pre voličov, ktorí nedokážu komunikovať elektronicky a uprednostnia listovú poštovú zásielku. Pre týchto voličov sa podmienky uplatnenia volebného práva v porovnaní s dosiaľ platným právnym stavom zmenia iba v tom, že bez ohľadu na miesto trvalého pobytu, budú žiadosť o voľbu poštou adresovať ministerstvu vnútra. Volič k žiadosti o voľbu poštou pripája fotokópiu občianskeho preukazu alebo fotokópiu časti cestovného dokladu Slovenskej republiky s osobnými údajmi v rozsahu meno a priezvisko, rodné číslo a číslo príslušného dokladu. S cieľom ochrany ostatných údajov nachádzajúcich sa na fotokópii príslušného dokladu volič ostatné údaje anonymizuje začiernením.

Voliči, ktorí požiadali o voľbu poštou v listinnej podobe však môžu v prípade, že nesprávne upravia hlasovací lístok, taktiež použiť tlač hlasovacieho lístka uverejneného na webovom sídle ministerstva vnútra.

V spoločných ustanoveniach pre voľbu poštou sa ustanovuje vzhľad hlasovacieho lístka, spôsob jeho úpravy a hlasovania.

Upravujú sa aj osobitosti návratnej obálky, ktorá bude okrem označenia heslom „VOĽBA POŠTOU“ obsahovať adresu sídla ministerstva vnútra ako adresáta, adresu voliča ako odosielateľa a jedinečný identifikačný kód. Práve tento jedinečný identifikačný kód umožní komunikáciu informačného systému s e-mailovou adresou voliča a oznámi mu aj úspešné doručenie návratnej obálky s hlasovacím lístkom ministerstvu vnútra.

Zákon myslí aj na situácie, že volič si zásielku s hlasovacími materiálmi v zahraničí neprevezme z rôznych dôvodov a obálka sa vráti ministerstvu ako nedoručená. Volič môže najneskôr však 10 dní predo dňom konania volieb požiadať o opätovné zaslanie hlasovacích materiálov. Lehota je dôležitá preto, aby sa zabezpečila návratnosť hlasovacích lístkov s prihliadnutím na doručovacie lehoty pošty.

Okrem toho môže volič voľbu poštou zrušiť, čo má pre voliča význam, ak chce požiadať o hlasovací preukaz a hlasovať na území Slovenskej republiky (za predpokladu, že tu má trvalý pobyt). Zrušiť voľbu poštou možno však iba v prípade, že obálka s volebnými materiálmi sa vrátila ministerstvu vnútra ako nedoručená. V opačnom prípade by nebolo možné zamedziť dvojitému hlasovaniu.

Keďže do výsledku volieb sa započítavajú hlasy na hlasovacích lístkoch, ktoré boli doručené ministerstvu vnútra najneskôr do dvanástej hodiny posledného pracovného dňa predo dňom konania volieb, ministerstvo vnútra až v tento deň oznámi príslušnej obci zoznam voličov s trvalým pobytom na jej území, ktorých návratná obálka bola doručená ministerstvu vnútra a obec voliča zo zoznamu voličov podľa § 11 vyčiarkne s poznámkou, že volič hlasoval poštou. Týmto sa zamedzí dvojitému hlasovaniu, ale najmä sa umožní voličom, ktorých obálka nebola doručená, či už z dôvodu na strane pošty, alebo volič sa oneskorene rozhodol zaslať hlasovací lístok, využiť volebné právo vo volebnej miestnosti na území Slovenskej republiky.

Zákon ďalej ustanovuje spôsob zisťovania výsledkov hlasovania poštou okrskovou komisiou utvorenou pre osobitný okrsok. Po otvorení návratných obálok a po vybratí obálok s hlasovacími lístkami vkladá okrsková volebná komisia utvorená pre osobitný okrsok obálky do volebnej schránky. Ak je v návratnej obálke viac obálok na hlasovanie, sú všetky tieto obálky neplatné.

Vzhľadom na vysoký počet hlasovacích lístkov, ktoré táto okrsková komisia musí spočítať, môže začať s otváraním hlasovacích obálok a zisťovaním výsledkov volieb už od osemnástej hodiny. Na postup zisťovania výsledkov sa primerane vzťahujú príslušné ustanovenia osobitných častí zákona týkajúce sa sčítania hlasov a posudzovania platnosti hlasovacích lístkov. Elektronicky vyhotovenú zápisnicu o výsledku hlasovania poštou zašle okrsková volebná komisia utvorená pre osobitný okrsok bezodkladne po podpísaní okresnej volebnej komisii pre voľbu poštou.

Okresná volebná komisia pre voľbu poštou bezodkladne zasiela elektronicky štátnej komisii podpísanú zápisnicu o výsledku voľby poštou a bezodkladne zabezpečí doručenie jedného rovnopisu zápisnice štátnej komisii. Okresná volebná komisia pre voľbu poštou ukončí svoju činnosť na pokyn štátnej komisie.

**K bodu 36 (§ 62 ods. 1)**

Pri posudzovaní platnosti hlasovacích lístkov bolo potrebné doplniť aj posudzovanie hlasovacích lístkov, ktoré voliči vytlačili sami a to najmä, či použili overený hlasovací lístok uverejnený na webovom sídle ministerstva vnútra.

**K bodu 37 (§ 63 ods. 1 písm. d), § 65 ods. 1 písm. d), § 211 ods. 1 písm. d) a § 213 ods. 1 písm. d))**

Vzhľadom na to, že okrsková volebná komisia bude pracovať výlučne s obálkami voličov, ktorí sa volieb zúčastnia osobne, predmetný vnútorný odkaz už nie je potrebný.

**K bodu 38 (§ 63 ods. 1, § 65 ods. 1, § 211 ods. 1 a § 213 ods. 1)**

V príslušných ustanoveniach sa vypúšťa údaj o voľbe poštou v zápisniciach o výsledku volieb okrskovej a okresnej volebnej komisie z dôvodu, že tento údaj sa bude uvádzať iba v zápisnici okresnej volebnej komisie pre voľbu poštou a okrskových volebných komisiách utvorených pre osobitný okrsok. Úprava súvisí so skutočnosťou, že proces voľby poštou pri voličoch, ktorí majú trvalý pobyt na území Slovenskej republiky, sa presúva z obcí na ministerstvo vnútra.

**K bodu 39 (§ 69 ods. 1 písm. f))**

Precizuje sa, že do výsledku volieb sa započítavajú hlasy voličov, ktorých návratná obálka bola doručená a nie hlasy voličov, ktorých návratná obálka bola zaslaná, pričom v skutočnosti doručená byť nemusela.

**K bodu 40 (§ 100 ods. 2)**

Ustanovuje sa spôsob kreovania okresnej volebnej komisie pre voľbu poštou vo voľbách prezidenta. Do tejto volebnej komisie sú oprávnené delegovať politické strany zastúpené v Národnej rade Slovenskej republiky a petičný výbor, ktorého návrh bol prijatý, avšak oznámenie o delegovaní sa predkladá predsedovi štátnej komisie.

**K bodu 41 (§ 100 ods. 8)**

Explicitne sa ustanovuje, že na zánik členstva v okresnej volebnej komisii pre voľbu poštou sa primerane vzťahujú ustanovenia upravujúce zánik členstva v okresnej volebnej komisii.

**K bodu 42 (§ 100 ods. 10)**

Upravuje pôsobnosť okresnej volebnej komisie pre voľbu poštou, ktorá najmä dohliada na pripravenosť okrskových volebných komisií utvorených pre osobitné okrsky, vyhotovuje zápisnicu o výsledku voľby poštou a volebné dokumenty odovzdáva do úschovy ministerstvu vnútra.

**K bodu 43 (§ 102 ods. 2)**

V ustanovení sa dopĺňa spôsob kreovania okrskovej volebnej komisie pre voľbu poštou vo voľbách prezidenta. Do tejto volebnej komisie sú oprávnené delegovať politické strany zastúpené v Národnej rade Slovenskej republiky a petičný výbor, ktorého návrh bol prijatý, avšak oznámenie o delegovaní sa predkladá predsedovi štátnej komisie. Minimálny počet členov tejto okrskovej sa určuje na deväť.

Vzhľadom na skutočnosť, že počet okrskových volebných komisií utvorených pre osobitný okrsok bude známy až po uplynutí lehoty na podanie žiadosti o voľbu poštou, ustanovuje sa, že oznámenie o delegovaní člena komisie sa predkladá najneskôr 40 dní predo dňom konania volieb.

**K bodu 44 (§ 102 ods. 5)**

Predseda štátnej komisie domenúva chýbajúcich členov okrskovej volebnej komisie utvorenej pre osobitný okrsok, ak sa ich počet zníži pod deväť, alebo ak táto komisia nebola utvorená podľa zákona.

**K bodu 47 (§ 102 ods. 10)**

Ustanovujú sa právomoci okrskovej volebnej komisie utvorenej pre osobitný okrsok, ktorými sú najmä preberanie návratných obálok od ministerstva, sčítavanie hlasov a vyhotovovanie zápisnice o výsledku hlasovania poštou a odovzdávanie volebných dokumentov do úschovy ministerstvu vnútra.

**K bodu 48 (§ 103 ods. 3)**

Vzhľadom na predĺženie lehoty na vyhlásenie volieb prezidenta sa zároveň poskytuje predsedovi Národnej rady Slovenskej republiky väčší priestor na preskúmanie návrhov na kandidáta a lehota sa predlžuje zo sedem dní na štrnásť dní.

**K bodu 53 (§ 105 ods. 6)**

Ide o precizovanie textu vzhľadom na zavedenie spôsobu voľby poštou prezidenta Slovenskej republiky.

**K bodu 54 (§ 106 ods. 1)**

Doposiaľ platná lehota na vyhlásenie volieb je z dôvodu zavedenia voľby poštou pre voľby prezidenta nedostatočná. Z toho dôvodu sa navrhuje ustanoviť, že voľby prezidenta vyhlasuje predseda Národnej rady Slovenskej republiky najneskôr 110 dní pred ich konaním.

**K bodu 55 (§ 106a)**

Na spôsob voľby prezidenta sa vzťahujú tie isté ustanovenia ako na spôsob voľby do Národnej rady Slovenskej republiky.

**K bodu 56 (§ 107 ods. 5)**

Uvedené ustanovenie sa vypúšťa z dôvodu osobitnej úpravy voľby poštou prezidenta Slovenskej republiky v ďalších ustanoveniach zákona.

**K bodu 58 (§ 113 ods. 1)**

V súvislosti so zavedením voľby poštou vo voľbách prezidenta sa upravuje obsah zápisnice štátnej komisie.

**K bodu 59 (§ 115a)**

Vytvárajú sa legislatívne podmienky na to, aby sa mohlo druhé kolo voľby prezidenta Slovenskej republiky a voľby do Európskeho parlamentu konať v rovnaký deň a v rovnakom čase.

Zákon upravuje čas a miesto konania volieb podobne, ako sa navrhlo vo voľbách do orgánov územnej samosprávy, volebné miestnosti pre tieto voľby budú spoločné a navrhujú sa zatvoriť o dvadsiatej hodine. Upravuje sa spôsob zisťovania výsledkov volieb, pričom ako prvé sa navrhujú zistiť výsledky volieb do Európskeho parlamentu a ako druhé výsledky volieb prezidenta.

Volebná dokumentácia musí byť pre každé voľby vyhotovená a evidovaná osobitne, vrátane zoznamov voličov pre voľby a zoznamov žiadateľov o prenosnú volebnú schránku.

Inak sa na celý proces volieb vzťahujú osobitné časti zákona upravujúce voľby do Európskeho parlamentu a voľbu prezidenta.

**K bodu 60 (§ 115b až 115d)**

Upravuje sa spôsob kreovania okrskových volebných komisií a okresných volebných komisií, v ktorých musia byť zastúpené všetky oprávnené subjekty podľa úpravy v osobitných častiach zákona, teda všetky, ktorých kandidátne listiny boli zaregistrované pre voľby do Európskeho parlamentu, všetky politické strany zastúpené v Národnej rade Slovenskej republiky, ako aj petičný výbor, ktorého návrh na kandidáta prezidenta bol prijatý. Takto utvorené volebné komisie budú spoločné.

Ustanovuje sa, že výšku odmeny člena okrskovej volebnej komisie a zapisovateľa okrskovej volebnej komisie utvorenej pre konanie volieb v jeden deň za deň konania spojených volieb upraví ministerstvo vnútra všeobecne záväzným právnym predpisom.

Zákon upravuje postup pri zisťovaní výsledkov volieb tak, aby nebola naštrbená dôvera vo výsledky volieb. Pred zisťovaním výsledkov volieb do Európskeho parlamentu je okrsková volebná komisia povinná zapečatiť hlasovacie schránky, do ktorých voliči vkladali hlasovacie lístky pre druhé kolo voľby prezidenta spolu so zoznamom voličov a odložiť ich tak, aby sa zabránilo manipulácii s nimi.

Pred začiatkom zisťovania výsledkov hlasovania v druhom kole voľby prezidenta okrsková volebná komisia overí neporušenosť pečatí. Zistené skutočnosti uvedie okrsková volebná komisia v zápisnici o priebehu a výsledku a až potom pristúpi k zisťovaniu výsledkov hlasovania v okrsku.

**K bodu 61 (§ 199 ods. 2)**

V súvislosti so zmenou úpravy voľby poštou sa ustanovuje aj pre hlasovanie v referende kreovanie okresnej volebnej komisie pre voľby poštou. Spôsob utvárania okresnej volebnej komisie pre voľbu poštou sa líši od okresnej volenej komisie tým, že oprávnené subjekty predkladajú oznámenie o delegovaní člena predsedovi štátnej komisie.

**K bodu 62 (§ 199 ods. 6)**

Ustanovuje sa, že prvé zasadanie okresnej volebnej komisie pre voľbu poštou zvoláva predseda štátnej komisie.

**K bodu 63 (§ 199 ods. 8)**

Explicitne sa ustanovuje, že na zánik členstva v okresnej volebnej komisii pre voľbu poštou sa primerane vzťahujú ustanovenia upravujúce zánik členstva v okresnej volebnej komisii.

**K bodu 64 (§ 199 ods. 10)**

Ustanovujú sa právomoci okresnej volebnej komisie pre voľbu poštou**.** Okresná volebná komisia pre voľbu poštou najmä dohliada na činnosť okrskových volebných komisií utvorených pre osobitný okrsok, dohliada na spracovanie výsledkov hlasovania poštou, vyhotovuje zápisnicu o výsledku voľby poštou a dokumenty odovzdáva do úschovy ministerstvu vnútra.

**K bodu 69 (§ 201 ods. 10 písm. c)**

Navrhovaná právna úprava súvisí s novelizačným bodom 27.

**K bodu 70 (§ 201 ods. 10 písm. d))**

Táto legislatívna zmena sa navrhuje, pretože okrsková volebná komisia utvorená pre osobitný okrsok sčítava hlasy a vyhotovuje zápisnicu o výsledku hlasovania poštou bez ohľadu na trvalý pobyt voliča.

**K bodu 75 (§ 205)**

Na spôsob voľby v referende sa vzťahujú ustanovenia o spôsobe voľby do Národnej rady Slovenskej republiky.

**K bodu 78 (§ 211 ods. 1 písm. e) a § 213 ods. 1 písm. e))**

V súvislosti s utvorením okrskovej volebnej komisie utvorenej pre osobitný okrsok a okresnej volebnej komisie pre voľbu poštou pre voličov bez ohľadu na miesto ich trvalého pobytu, sa upravujú náležitosti zápisnice okrskovej volebnej komisie a okresnej volebnej komisie, kde sa voľba poštou zo zahraničia vypúšťa.

**K bodu 79 (§ 211 ods. 2)**

Ide o precizovanie textu, vzhľadom na kreovanie okrskovej volebnej komisie utvorenej pre osobitný okrsok a výkon jej činností.

**K bodu 80 (§ 214 ods. 1 písm. f))**

Upravuje sa obsah zápisnice štátnej komisie v tom zmysle, pre výsledky referenda je relevantný údaj o počtoch voličov, ktorí doručili návratnú obálku z cudziny a to v lehote, ktorú ustanovuje zákon a nie údaj o voličoch, ktorí návratnú obálku síce zaslali, ale tá nemusela byť doručená ministerstvu vnútra.

**K čl. II**

Vzhľadom na potrebnú dĺžku legislatívneho procesu a dostatočnú legisvakanciu sa navrhuje účinnosť zákona od 1. marca 2023.

Schválené vládou Slovenskej republiky 28. septembra 2022.

**Eduard  H e g e r, v. r.**

predseda vlády Slovenskej republiky

**Roman  M i k u l e c, v. r.**

                                              minister vnútra Slovenskej republiky